Pengalaman Travel Solo Ke Bario, Daerah Unik Dengan Keindahan Tersembunyi

Bario merupakan sebuah perkampungan yang terletak di kawasan Tanah Tinggi Kelabit di Sarawak. Secara ringkasnya, Bario merupakan satu daerah kecil yang terletak di tanah tinggi serta dihuni Kaum Kelabit.

Suasana di sini sungguh nyaman, mendamaikan dan menenangkan. Antara keistimewaan di Bario selain cuaca yang sejuk adalah garam, beras Bario dan nenas yang sangat manis.

Untuk ke Bario, anda boleh mengambil kapal terbang ke Miri dan seterusnya ke Bario dengan menaiki kapal terbang twin-otter MAS Wings yang mempunyai dua waktu penerbangan iaitu pada 9.15 pagi dan 11.30 pagi. Perjalanan ke Bario hanya mengambil masa 45 minit dari Miri.

Lapangan Terbang Bario tidak mempunyai perkhidmatan teksi atau bas. Sekiranya anda sudah menempah tempat penginapan, pastikan anda menempah sekali servís airport pick-up.

Saya tidak membuat sebarang tempahan awal tetapi sudah ada satu nama tempat yang ingin saya tinggal jadi saya hanya bertanya orang tempatan bagaimana untuk ke sana dengan berjalan kaki.

Saya menginap di Homestay Sinah Rang Lemulun yang terletak di dalam Bario Asal Longhouse selama empat malam dengan harga RM60 satu malam termasuk makan & minum.

Untuk pertanyaan lanjut boleh hubungi Nenek Sinah Rang (019-8259505) atau Julian (011-25081114). Tiada kipas atau hot shower because you don’t need that when you’re in Bario. Dan bila lagi nak merasa mandi air ais setiap pagi dan merasa kulit muka sangat flawless dan tegang setiap hari. Ehem.

Rumah panjang ini dibahagikan kepada dua bahagian (ruang tamu & dapur). Ruang tamu tersebut kosong di mana akan digantung gambar-gambar keluarga (ada 23 pintu semuanya) dan jika ada majlis untuk meraikan tetamu akan diadakan di sini manakala bahagian dapur adalah seperti “common room” di hostel di mana penghuni akan berkumpul, masak dan makan di situ.

1. Lubuk Garam (Salt Spring) atau Pa’ Umor boleh dikunjungi dengan menaiki basikal & seterusnya memerlukan sedikit jungle trekking. Saya menyewa basikal (RM30) dan berbasikal menuju ke Pa’ Umor sekitar 10 KM dan seterusnya jungle trekking sehingga ke tempat pemprosesan garam tersebut tetapi memandangkan hari minggu maka tiada sebarang pemprosesan garam dijalankan.

2. Salah satu tempat hiking di Bario adalah Prayer Mountain atau Gunung Doa. Trek sederhana mencabar & terdapat satu gereja sebelum sampai ke puncak. Terdapat dua salib di atas puncak dan yang penting dapat 3G di puncak. Untuk sampai ke puncak dengan kaki pindik yang gemuk ini saya mengambil masa sekitar 45 minit dan berehat di puncak hampir satu jam sambil menikmati keindahan Bario.

3. Selesai mendaki Prayer Mountain, anda boleh teruskan perjalanan melawat Kaum Penan di Arur Dalan Village yang hanya terletak di belakang gunung tersebut. Kanak-kanak Penan sangatlah comel, mata sepet dan putih gebu serta mereka tinggal di tepi sungai dan nomad.

4. Highlight of my trip adalah trekking ke Pa’ Lungan. Saya mengambil masa sekitar 5 jam untuk sampai ke Pa’ Lungan melalui jalan tanah merah. Ada beberapa cara untuk ke sana sama ada trekking di dalam hutan (memandangkan saya sendirian so this is not the first choice), trekking melalui jalan tanah merah atau melalui sampan.

Anggaran jarak dari Bario Asal Longhouse ke Pa’ Lungan sekitar 22 KM dan trek tanah merah adalah sedikit lecak. Jika anda ingin trekking dinasihatkan untuk memakai kasut bersesuaian atau Adidas kampung juga sudah memadai.

Starting point untuk trekking Pa’ Lungan adalah dengan mengambil jalan ke Pa’ Umor dan anda akan jumpa satu simpang di mana kalau ke kiri akan ke Pa’ Lungan & ke kanan akan ke Miri. Jalan ke kiri sampai jumpa benda ini maka anda di jalan yang benar.

Kalau jumpa kerbau-kerbau ini maknanya anda dah selamat tiba di Pa’ Lungan. Nampak tak kerbau tu cakap “Selamat datang, Indah!” Haha.

Saya menginap di David & Jenni (DJ) Homestay di Pa’ Lungan selama satu malam (RM80) sebelum kembali ke Bario pada esok hari. Boleh hubungi David (019-8847814) tetapi coverage di sana kurang baik atau mungkin boleh sahaja walk-in.

Pa’ Lungan adalah satu kampung kecil di mana terdapat Batu Ritung atau lebih dikenali sebagai “mini stonehedge” di kalangan orang tempatan. Saya juga berpeluang main-main dengan kerbau sewaktu di sana.

Batu Ritung atau dikenali sebagai Mini Stonehedge di Pa’ Lungan yang dipercayai berusia 3,000 tahun.

Bagi ultrarunners, Bario Runners Wild merupakan satu acara larian ultramarathon yang diadakan setiap tahun pada bulan Mei. Bario juga turut mengadakan Pesta Nukenan Bario iaitu satu pesta makanan yang akan diadakan pada 27 hingga 29 Julai 2017.

Secara ringkasnya, antara aktiviti saya sepanjang di Bario adalah mendaki Prayer Mountain dan Arur Dalan Village (Kaum Penan), tanam avocado dan petik nenas di dusun Julian, berbasikal dan trekking ke Salt Spring (walaupun tiada pemprosesan garam), trekking sendirian ke Pa’ Lungan, main-main dengan si kerbau dan melawat Batu Ritung (mini stonehedge) di Pa’ Lungan serta mendapat satu keluarga besar baharu di Bario Asal Longhouse.

Buat anda yang mahu merasai pengalaman tinggal di rumah panjang bersama satu keluarga besar Kaum Kelabit, Bario Asal Longhouse is the first choice!

Walaupun saya travel secara bersendirian tetapi suasana yang riuh dan bising sepanjang di rumah panjang tersebut langsung tidak membuatkan enam hari terasa panjang. Di rumah panjang tersebut juga ada seorang Nenek Ngarayah yang berusia 101 tahun.

Akhir sekali, enam hari di Kelabit Highlands terasa begitu pantas berlalu dan tidak keterlaluan jika saya simpulkan bahawa ini bukanlah kali pertama dan terakhir saya menjejakkan kaki di sini. Bario juga selamat untuk solo female traveller yang mahu explore setiap pelusuk Bario sendirian.

Once in Bario, you may find the hardest thing to do is to leave. Till then, Bario.


Pasangan Ini Pilih Gunung Fuji Di Jepun Sebagai Lokasi Bulan Madu Dengan Cara Berbeza

Bagi pasangan yang baru mendirikan rumahtangga, dapat berbulan madu dengan suasana romantis pastinya sesuatu yang sering diimpikan.

Tapi ada kala bukan semuanya begitu. Ada yang memilih lokasi bulan madu kerana minat dan hobi mereka. Tidak romantis pun tak mengapa, asalkan dapat luangkan masa berdua.

Itulah yang telah dilakukan oleh pasangan Haqim Zolkefli dan Sharifah Zainon. Pasangan ini telah mengambil keputusan untuk mendaki Gunung Fuji sebagai lokasi bulan madu mereka.

Skuad Malaysia sebelum memulakan pendakian

Rasanya dalam bulan December tahun lepas, saya terlihat ada teman hiking up event untuk trekking Mt Fuji. Tak pernah terlintas dalam hati pun untuk sampai tahap ke Jepun hanya untuk trekking.

So I thought this would be a great opportunity to go to Japan, and more awesomely, conquering Mt Fuji. So, without any hesitation I click “going” and asked my then fiancé (Sharifah Zainon) to tag along.

Kami pernah daki Gunung Kerinci di Indonesia sama-sama sebelum ni, so saya cukup yakin untuk sekali lagi bersama-sama isteri menakluk Gunung Fuji.

Total days spent in Japan adalah 11 hari. 4 hari pertama tu kami spent di Kawaguchiko (Yamanashi Prefecture), lokasi yang perlu dilawati untuk mendaki atau sekadar melawat Mt. Fuji.

Hari pertama adalah traveling day dimana kami bertolak dari Narita Airport dan bertukar-tukar train dan bila sampai ke lokasi guest house, hari pun dah gelap.

Malam pertama disana, kami buat preparation untuk mendaki pada malam hari ke-2. Saya dan isteri partner up dan bahagi-bahagikan barang untuk dibawa seperti jajan (ration makanan dan minuman), walking sticks, pakaian untuk cold-climate, peralatan mendaki lain seperti kasut hiking, glove, dan lain-lain.

Pada waktu siang hari ke-2, aktiviti kami adalah free and easy dan kami dibawa untuk sightseeing di sekitar kawasan Kawaguchiko. Dengan rehat yang tak berapa cukup, malam hari ke-2 sekitar jam 7.30 malam, kami dijadualkan untuk memulakan 9 jam trekking menuju puncak Fuji.

Pada mulanya selama 4 hari di Jepun, saya dan isteri bersama 12 peserta lain selamat mendarat di Narita Airport dan terus ke Kawaguchiko dan tinggal di sini selama 4 hari.

Trip Mt Fuji adalah di bawah kelolaan seorang GOGO (gelaran bagi organizer trip-trip outdoor/ hiking). Beliau yang bertanggungjawab untuk menyusun atur itinerary Mt Fuji & penginapan kami sepanjang trip.

Selepas hari ke-4 kami berpecah kepada beberapa kumpulan dan membawa haluan sendiri. Saya dan isteri mengikut perancangan asal di mana kami menggunakan domestic flight ke Osaka dari Narita Airport, dan seterusnya menaiki tren ke Kyoto.

Saya dan isteri telah membuat keputusan untuk tinggal dan berbackpacking di Jepun (TOKYO – KYOTO OSAKA) selama 11 hari, tambahan 7 hari selepas trip pendakian Mt Fuji tamat.

Tempoh tambahan 7 hari adalah dibawah perancangan sendiri oleh saya dan isteri. (Mostly isteri, dia lebih teliti bab perancangan perjalanan dan bajet. Haha!)

Roughly, selama 11 hari disana kami telah berbelanja sebanyak RM3,500 seorang. Kos ini adalah termasuk tiket penerbangan pergi/ balik, makanan dan minuman (yang dibawa dari Malaysia dan yang dibeli di sana), bayaran trip Mt Fuji, dan transportation cost.

Kami tak menggunakan JR Pass dan seboleh-bolehnya menjimatkan kos dengan menggunakan daily/ weekly pass untuk pengangkutan awam seperti bas & train disana.

Di Jepun, jangan sekali-kali menaiki teksi. Jarak destinasi 500M boleh mengakibatkan seseorang traveler (Malaysian) dicas sebanyak RM200 lebih.

Perasaan? Saya dan isteri tak pernah terfikir untuk mendaki jauh sampai ke Jepun. Apatah lagi untuk mendaki dan menakluk gunung ikonik yang dikenali di serata dunia, Mt. Fuji.

Sebelum ni hanya dapat dilihat di televisyen atau di majalah-majalah. Setiap kali ketika kami mendaki, dan teringat bahawa gunung yang kami sedang daki adalah Mt. Fuji, kami akan berkata pada satu sama lain “We are actually hiking Mt. Fuji!”.

Perasaan ketika selepas 9 jam berpenat lelah, hampir berputus asa, dan akhirnya puncak ditakluk, kami hanya duduk senyap di tangga yang ada disediakan di entrance puncak Fuji. Saya dan isteri hanya terduduk senyap, sambil tersenyum, hampir menangis.

Walaupun ketika itu amat ramai pendaki lain di keliling kami, kami hanya duduk melihat horizon menanti matahari terbit. Mungkin kerana penat, teruja, atau puas, kami tak banyak bercakap. Kebanyakan masa hanya mampu tersenyum dan merenung ke arah horizon yang makin menjingga.

Oh ya, masa kami duduk diam ditangga itu, ada seorang pakcik Jepun, umur mungkin awal 50-an, keseorangan melangkah ke entrance puncak, di tempat kami sedang duduk melepas lelah.

Kebetulan, pakcik itu berhenti betul-betul di sebelah saya. Dia berhenti, pusing ke arah matahari yang sedang terbit, dan menangis teresak-esak. Satu macam perasaan yang saya rasakan ketika itu, lantas saya capai kakinya, dengan niat menegur.

Dan saya hulurkan tangan sambil mengucapkan “congratulations”. Tujuan asal nak high-five, tapi tiba-tiba dia tarik tangan saya dan genggam, sambil menangis. It might be just some small random thing that happened, but it is now definitely forever latched on my head as a good memory.

Tak pernah sekali terlintas yang aku akan pernah ke Jepun untuk menakluk Gunung Fuji. I now have one more interesting story to tell my grandchildren, when the time should come.

It was indeed a very exciting, yet grueling experience, to climb Mt. Fuji. Mula trekking pada jam 7 malam untuk sampai ke puncak sekitar jam 4.15am. Segala perit jerih selama 9 jam trekking, dengan suhu sekitar 4•c, dibayar dengan sunrise dari negara matahari terbit, dari puncak tertinggi Jepun.

Selepas beberapa saat matahari terbit, para hikers Jepun yang ada bersama-sama di puncak lantas menyanyikan lagu kebangsaan Jepun, memberikan ucapan-ucapan semangat dan diakhiri dengan laungan “BANZAI”!

I was there. I am part of this experience. Self pat on the back.

Kali terakhir saya dan isteri mendaki secara serius sebelum Mt. Fuji adalah pada bulan Oktober 2014 (Mt. Kerinci, Indonesia). Tanpa sebarang latihan dan aktiviti fizikal, pendakian Fuji adalah agak sukar dan berat bagi kami berdua.

Pendakian yang bermula selepas berjam-jam berjalan (sightseeing tour di Kawaguchiko) tanpa ada rehat yang mencukupi memang memberi kesan kepada pendakian kami.

Isteri saya hampir mengalami hypothermia kerana tertidur di 8th Station; checkpoint terakhir sebelum menuju puncak Fuji, (Ketinggian sekitar 3000M, suhu 4°C).

Isteri saya sedang kesejukan sewaktu mendaki Gunung Fuji

Dia memang tak tahan sejuk, cepat sinus lepas tu migrain. Nasib baik ada disediakan rumah rehat dan kafe kecil. Saya terus belikan hot chocolate (tak sampai 3 teguk, RM15) untuk panaskan dia dari dalam.

Lepas tu kami menyelit duduk di tengah-tengah hikers Jepun yang sedang menerima briefing pendakian untuk dapatkan concentrated heat.

Saya mengalami leg cramps, sebaik saja memulakan pendakian dari 8th Station. Masa ni pula, isteri dah mula recover dari kesejukan melampau tadi. Giliran dia pula untuk berikan saya semangat sedangkan baru saja 15 minit sebelum itu, dia seakan-akan hampir tidak berdaya meneruskan pendakian.

Kami dah bertukar peranan pada masa ini. Giliran saya pula untuk dijaga oleh isteri yang langsung tak membuka peluang untuk saya give-up. Leg cramp yang terfokus di bahagian crotch memang tersangat sakit, sampai kami terpaksa berhenti berkali-kali dan berlindung dari tiupan angin yang semakin kuat.

Ditambah pula dengan traffic jam kerana tempoh mendaki Gunung Fuji hanya dibuka ketika musim panas; sekitar July – August.

Trekking yang sangat menjerihkan untuk 700M terakhir; perlu berhenti selang 2-3 tapak melangkah. Suhu ketika ini adalah sekitar 3°C.

Pemandangan matahati terbit di Gunung Fuji

Puncak Mt Fuji amat berbeza dari mana-mana puncak gunung yang pernah kami daki. Kami disambut dengan Torii Gate (pintu gerbang) yang besar dan perlu menaiki beberapa anak tangga sebelum sampai ke puncak.

Diatasnya terdapat tandas, kedai cenderamata, kedai makanan ringan, dan stesen kaji cuaca.

Disamping itu, memandangkan musim pendakian hanya dibuka July – Aug sepanjang tahun, beribu-ribu pendaki, khususnya warga Jepun akan berada di puncak pada satu-satu masa.

Mt. Fuji mungkin tidak lagi, cukup sekali dulu buat masa sekarang. Tetapi jika Jepun secara keseluruhannya, HELL YES.

I was amazed by every single inch of Japan, in every manner. Rakyatnya, kebersihannya, dan yang paling penting sekali, scenery di Jepun. Kami dah experience SUMMER di Jepun. Ada 3 lagi musim yang perlu kami alami. Haha!

Dilema pendaki gunung di setiap gunung yang didaki

Baru nak start trekking: Nak terberak 5-6 kali. Dah start trekking: Menyesal tak training.
Tengah trekking: Apsal aku tak duduk rumah tengok tv.
300m sebelum puncak: Tak boleh dah. Tak boleh (kalau boleh nak ajak semua orang gaduh)
Puncak: High five semua orang depan mata, tak kenal pun takpa. Sambil pass-pass air kemenangan.
Trekking turun dari puncak: Apsal aku tak duduk rumah tengok tv.
Sampai kaki gunung: Okay. Ni gunung last. Tak mahu daki mana2 lagi dah.

Sehari selepas trekking: Weh. Lepas ni trip mana? Every single time.

Melawat sekitar sawah padi di Kampung Kecil di Lake Biwa

Kalau masa bujang dulu, saya hanya perlu fikirkan cuti, destinasi, bajet, dan lain-lain berkaitan travel hanya untuk diri sendiri. Sekarang, keputusan perlu dibuat bersama.

Tak boleh terus setuju dengan mana-mana tarikh yang dikemukakan kawan-kawan (sekiranya ada trip hiking / diving), perlu rujuk dengan isteri untuk memastikan dia juga available untuk bersama-sama dalam tarikh tersebut.

Dan lagi, keputusan ketika traveling juga dah ada 2 orang yang memikirkan bersama-sama. Lokasi hostel/ homestay, mode of transportation, hatta menu makanan yang perlu dibawa ketika travel juga lebih teratur perancangannya berbanding travel ketika bujang.

Saya pernah solo travel ke Korea selama 4 hari berbekalkan roti & ikan bilis goreng sahaja. Sekarang dah ada isteri yang pandai masak, 11 hari kat Jepun mewah makan dia. Haha!

Saya dan isteri menginap di Kyoto selama 5 hari dan kemudian ke Makino untuk camping di pantai Tasik Biwa (Tasik air tawar terbesar di Jepun). Not much to say about Kyoto kerana Kyoto adalah sebuah bandar besar yang pernah menjadi ibukota Jepun, sebelum Tokyo.

Kyoto was so packed with tourists, and the attractions though interesting to some, was not for both of us. Hence, we decided to go to Lake Biwa for a camping trip. That was the best decision we’ve ever made in our trip to Japan.

Lake Biwa is definitely love at first sight. Ada banyak camping ground sedia untuk disewa di sekitar tasik air tawar terbesar di Jepun ini, dan kami memilih untuk camping di pantai Makino Sunny Beach.

1 hour plus train ride from Kyoto Station. Lokasi tapak khemah kami adalah betul-betul di tebing sebatang sungai yang airnya mengalir terus ke tasik.

Sungai ini walaupun dikelilingi kawasan perkampungan, pekan-pekan kecil dan jalan raya utama, airnya teramat jernih dan dipenuhi ikan-ikan dari sebesar jari hingga sebesar peha. Just 5 meters away from our tent.

Tasik ini hanya dibuka untuk perkhemahan sepanjang July – Aug (musim panas). Walaupun beribu pengunjung hadir setiap hari, tasiknya, tapak perkhemahannya, masih terjaga rapi dan hampir tiada sampah kelihatan.

Setiap pengunjung yang mendaftarkan diri akan diberi satu plastik sampah yang perlu dibawa pulang selepas dipenuhkan. Tiada tong sampah dilihat di sekitar camp ground.

Kawasan camp ground Sunny Beach Camp Site dikelilingi pantai, tasik, perkampungan tradisional Jepun dan sawah padi yang sedang menguning. Kami berkhemah selama 2hari 1 malam sebelum bertolak ke Osaka pada hari seterusnya untuk flight pulang.

Gambar abstrak konon di Kampung Kecil Lake Biwa

Antara perkara yang saya rasakan kelakar (pada masa yang sama menyedihkan) adalah ketika kami membuat pendaftaran camp ground di Lake Biwa. Sebagai traveler bajet ciput, ketika kami bertanyakan tentang sewa untuk satu tapak khemah, kos nya adalah 5400¥ (sekitar RM150) untuk satu malam.

Spontan kami memberitahu bahawa kami tidak punya wang untuk membayar sebanyak itu. Surprisingly, penjaga kaunter bertanyakan kepada kami berapa yang mampu untuk kami bayar dan beliau bersetuju dengan harga 1000¥ (sekitar RM30) sahaja.

Apabila kami dibawa ke tapak khemah, disekeliling kami dipenuhi dengan kereta-kereta mewah seperti Alphard, Estima, Honda Odyssey, (cara orang Jepun berpiknik adalah dengan memarkir kereta di tapak khemah, dan mendirikan 2-3 khemah sekaligus di satu tapak) dan kami hanya berbekalkan alas tidur, dan bagpack kami sebagai bantal.

Tersangatlah kekok keadaan tersebut kerana tapak khemah yang disediakan memang besar dan saya hanya berdua bersama isteri, TANPA KHEMAH ATAU KENDERAAN UNTUK MEMENUHI TAPAK KHEMAH.

Dah lah masing-masing tengah selekeh, dengan kulit sunburn, plastik makanan kiri kanan lagi.

Memandangkan kami tidak punya khemah, saya menuju semula ke kaunter daftar dan bertanya sekiranya boleh untuk kami menyewa khemah disitu.

Penjaga kaunter memberitahu bahawa tiada khemah boleh disewa (perlu dibawa sendiri). Saya dengan hampa keluar dari ofis tersebut, tetapi dipanggil semula oleh penjaga kaunter itu.

Atas belas kasihan mungkin, beliau menawarkan khemah beliau sendiri dengan kos sewa 1000¥ sahaja, siap dipasang lengkap. Bayangkan, 2000¥ untuk tapak BESERTA khemah yang boleh memuatkan 4 orang sekaligus. SIAP PASANG.

Dari hanya berbekalkan alas tidur dan bagpack untuk camping semalam disitu, atas belas ihsan penjaga kaunter tersebut, kami selesa tidur didalam khemah dan selamat dari kesejukan dan gigitan nyamuk.

Lake Biwa, the largest lake in Japan. Petang-petang kayuh basikal keliling Shiga Prefecture. Malas nak jalan jauh-jauh, hari ni hari berehat dari kesemakan Jepun

I don’t know if this can be considered as a romantic moment, tapi masa isteri saya tengah struggle dengan kesejukan sampai menggigil-gigil di 8th Station tu, saya yang juga tengah keletihan dan kesejukan, bergegas masuk ke guest house dan belikan hot chocolate berharga 500¥ (RM15) yang tak sampai 3 teguk tu, untuk panaskan badan isteri saya.

Penjaga guest house tak benarkan non-resident untuk masuk ke dalam, so kami kekal menahan kesejukan di luar guest house. Nasib baik juga saya bawakan selimut IKEA yang pada mulanya isteri saya tak benarkan takut overload beg hiking.

Tapi sebab saya tahu isteri saya memang tak boleh tahan sejuk, saya sumbatkan juga dalam beg. Lepas tu saya biarkan dia tidur sekejap, sambil duduk berpelukan celah-celah orang ramai tu, sama-sama menggigil dengan suhu sekitar 3°C. Nasib baik dah kahwin. Haha!

Pasangan Jepun yang membantu ketika sesat jalan.

Kami berkali-kali sesat ketika menuju ke beberapa destinasi. Apa yang kami kagumi adalah sifat masyarakat Jepun yang senang didekati sekiranya kami memerlukan bantuan.

Ada sekali ketika kami tersalah menaiki tren dan bertanyakan pada seorang lelaki yang duduk disebelah kami, tetapi atas sebab language barrier, dia tak dapat memberikan jawapan yang membantu.

Rupa-rupanya dalam diam, gelagat kami diperhatikan oleh satu pasangan duduk bertentangan kami. Bila kami turun di station seterusnya, pasangan ini juga mengekori kami dan terus bertanyakan destinasi yang kami ingin tujui.

Mereka berdua menghabiskan lebih kurang 30minit seterusnya untuk membantu kami, dengan membaca train route, turun naik station untuk berbincang dengan pekerja station (menjadi penterjemah) dan memberi penerangan berkaitan route & jenis tiket train yang perlu dibeli.

Yang paling membuatkan kami terharu, adalah pertolongan ini datang tanpa diminta.

Di shopping malls, di dalam tren, hatta di airport sekalipun, tak akan terjumpa warga Jepun yang bercakap atau ketawa terlalu kuat. Di dalam tren khususnya, walaupun mereka beramai-ramai menaiki tren, kesemuanya akan senyap dan fokus kepada gadget / bahan bacaan yang dibawa.

Mt. Fuji tidak tersenarai antara gunung yang sukar untuk didaki. Tetapi ia tetap memerlukan ketahanan mental dan fizikal yang kuat. Trek yang panjang dan berulang-ulang, pace trekking yang teramat perlahan (terlalu ramai pendaki sehingga traffic jam diatas trek), dan cuaca sejuk beserta angin dingin yang bertiup ketika hampir sampai ke puncak.

Ini adalah antara faktor-faktor yang amat penting untuk diambilkira sekiranya ada hajat untuk mendaki Mt. Fuji. Sediakan juga sekurang-kurangnya 2000¥ untuk penggunaan tandas yang disediakan di setiap station (ada 8 station sepanjang pendakian). Setiap tandas memerlukan “donation” sebanyak 200¥. Hah!

Jepun adalah destinasi yang super mahal. Purata barangan yang dijual adalah dari 100 Yen keatas. Sekitar RM3.00. Dari segi pengankutan, tiket bas bandar untuk destinasi A ke B bermula dari RM6.00.

Walaupun transportation system di Jepun adalah yang tercanggih dan sistematik, kos yang terlibat untuk pelawat dari negara bermata wang rendah seperti Malaysia, adalah tinggi.

Ini disebabkan pada satu-satu masa, untuk ke satu-satu lokasi, memerlukan lompatan kenderaan beberapa kali. Kesimpulannya, adalah tidak wajar untuk datang ke Jepun tanpa persediaan yang rapi, terutama dari segi belanjawan.

Saya dan isteri sepakat beli stove, gas (beli kat sini sebab tak boleh bawa naik flight), dan bahagikan dan sukat “mudah masak” yang lain seperti sardin, telur, Brahim’s demi untuk menjimatkan kos.

Memandangkan durasi sesuatu perjalanan di Jepun mengambil masa yang banyak, adalah normal untuk makan maksimum 2 kali sehari.

Sebelum ke Jepun, rancang pemakanan, menu harian, belanjawan transport, destinasi dan route yang termurah (kos yang murah bermakna banyak bertukar kenderaan).

Kalau nak main redah, Jepun bukan tempatnya. Unless kalau sanggup habis beratus/ beribu hanya untuk transport. Dan kalau punya kaki serupa besi tak pernah penat.

Baca lagi: 9 Lokasi Selesa Dan Sesuai Untuk Solat Jika Anda Travel Ke Jepun

LIKE dan FOLLOW Vocket di Facebook serta Instagram


Adapter Belkin Ini Adalah Aksesori Wajib Untuk iPhone 7 Anda Nanti

Apple sudah membuang lubang jack untuk iPhone 7 yang terbaru dan meninggalkan persoalan bagaimana untuk dengar lagu sambil mengecas telefon? Untuk menjawab persoalan ini, Belkin ada jawapannya.

Pembuat aksesori telefon, Belkin telah mengeluarkan produk ini, adapter yang membolehkan anda mendengar lagu sambil anda mengecas telefon. Jadi tidak akan muncul masalah untuk anda buat dua perkara sekaligus.

Dinamakan Audio + Charge RockStar, aksesori ini menyokong 48kHz 24-bit audio output yang membolehkan anda menggunakan headphone 3.5mm anda sambil mengecas telefon pada masa yang sama. Adapter ini berfungsi untuk iPhone 7, 7 Plus dan iPhone dengan sistem iOS 10 dan ke atas.

Adapter ini akan dijual pada harga USD39.99 (lebih kurang RM164). Kalau anda tak mampu untuk beli iPhone 7, boleh beli adapter ini dulu. Janji anda boleh post di Insta dan tulis ‘Loving my new iPhone 7’. Boleh ke laman Belkin di sini untuk update berkenaan adapter ini.


Pengalaman Unik Lelaki Ini Mengembara Di Vanuatu, Syurga Backpacker Dan ‘Scuba Divers’

Nama Vanuatu masih asing bagi para pengembara di negara ini. Tapi siapa sangka negara yang terletak di Pasific Selatan dan berada di kepulauan Melanesia ini rupanya menawarkan pengalaman serta pemandangan unik dan menarik.

Vocket telah berjaya mendapatkan perkongsian menarik daripada Faby Daby dari Sarawak yang telah travel ke Vanuatu selama 10 hari.

Untuk sampai ke Port Vila, ibu negara Vanuatu, perlu terbang paling kurang dua flight dari Kuala Lumpur. Ada 3 airport yang terbang direct ke Port Vila: Brisbane (Australia), Auckland (New Zealand) & Nadi (Fiji).

Anggaran masa perjalanan adalah 15 jam (tak termasuk masa transit).

Negara dengan cuaca tropika sebiji macam Malaysia. Flora dan faunanya juga macam negara kita. Orang Vanuatu berkulit hitam seperti orang Afrika cuma rambut mereka unik sebab ada yang berwarna perang.

Ekonomi utama adalah dari sektor pelancongan, diikuti dengan eksport kelapa. Makanan tempatan mereka  mesti berasaskan santan. Buah kelapa dijual macam orang jual kuih – berlambak.

Jangan lupa minum kava – minuman ‘arak’ tradisional yang dibuat daripada akar kayu pokok kava. Kava ada anaesthetic property, rasa kebas mulut, bibir dan lidah kalau minum banyak.

Ada banyak pengaruh Perancis dan Amerika dalam sejarah Vanuatu terutama sekali Perang Dunia Kedua. Boleh jumpa bangkai kapal jika diving di pulau Espiritu Santo.

Orang Vanuatu fasih berbahasa Inggeris dan Perancis. Matawang Vanuatu ialah Vatu. Harga barang mahal sikit sebab negara pulau dan banyak barang moden kena import.

Port Vila rupanya seperti pekan kecil, tak ada highway, cuma one-way road, two lane. Jalan bertar dan jalan batu keliling pulau. Airport international sangat basic, langsung tak macam apa yang kita expect (tak ada aircond, no electronic signboard).

Airport domestic dan airport di pulau lagilah basic. Kalau naik/turun kapal terbang mesti naik dari tarmac (tak ada aerobridge). Naik light plane kena timbang berat (takut overweight). Tapi boarding experience sangat efficient, boleh dapat boarding pass dalam 2 minit.

Air di kepulauan Vanuatu sangat jernih dan biru aquamarine. Di sesetengah pulau, scuba diving sangat cantik.

Setiap pulau ada puak tersendiri yang unik, so kena terbang pakai kapal terbang kecil kalau nak ke sana. Di Vanuatu lah bungee jumping berasal. Bleh lihat puak asli buat bungee pakai akar kayu jika travel ke sana antara bulan April ke Jun.

Ada daily light plane tour yang bawa ke sana dari Port Vila

Di sesetengah pulau, boleh melawat kaum-kaum orang asli yang memilih untuk hidup cara tradisional. Saya sempat melawat puak Yakel di Pulau Tanna.

Kuala Lumpur – Auckland : RM3800 (pergi balik)
Auckland – Port Vila : RM RM997
Port Vila – Nadi (Fiji) : RM660
Nadi (Fiji) – Auckland : RM 1252
Port Vila – Tanna (Domestic): RM 1000 (pergi balik)

Saya terbang ke Fiji lepas tu. Jdi tiket mahal sikit sebab saya tak ambik return tiket dari Vanuatu-New Zealand.

Kos hotel lebih kurang sama sebab ada banyak backpackers dan resort nak pilih.


Pengambaran Star Wars: Episode VIII Sudah Bermula

Untuk peminat Star Wars, pengambaran Star Wars: Episode VIII sudah pun bermula. CEO Disney, Bob Iger menyatakan direktor Rian Johnson (bukan lagi pengarah Star Wars VII, J.J Abrams) bakal membuat modifikasi dalam dunia Star Wars. Rian Johnson sebelum ini terkenal mengarah filem Looper,Brick dan siri hebat Breaking Bad. Jika anda pernah tonton Looper dan Breaking Bad, anda dapat bayangkan bagaimana Episode VIII ini nanti.

Igor berkongsi kepada para investor di Disney mengenai pencapaian The Force Awakens. Ia menjadi filem ketiga dalam sejarah perfileman Hollywood yang mendapat jualan USD2 billion jualan box office sedunia. Tambah Igor, jualan keseluruhan The Force Awakens dianggarkan USD3 billion termasuk jualan produk yang berasaskan filem itu.

Star Wars: Episode VIII dijangka akan ditayangkan pada December 2017, bukan bulan Mei 2017 seperti yang dijadualkan.

“Proses rakaman Star Wars: Episode VIII sudah bermula dan akan ditayangkan pada Disember 2016. Produksi untuk Episode IX juga sudah bermula dan akan ditayangkan pada tahun 2019, juga telah bermula,” kata Iger.

Episode IX akan diarahkan oleh Colin Trevorrow(pengarah Jurassic World). Agak pelik apabila Iger menyatakan produksi Episode IX sudah bermula sedangkan para pelakon sedang berlakon untuk Episode VIII. Mungkin Iger akan mengeluarkan kenyataan yang baru di masa akan datang untuk menerangkan dengan lebih lanjut rancangan Disney dan Lucasfilm untuk Episode IX.

Apapun, proses pengambaran Star Wars : Episode VIII berjalan seperti yang dijadualkan dan serius pasti ramai yang sudah tidak sabar untuk menunggu sambungan The Force Awakens. Adakah Kylo Ren akan menjadi lebih kuat? Adakah Rey sebenarnya seorang Jedi? Harap persoalan- persoalan yang bermain di fikiran peminat- peminat Star Wars dapat dirungkai dalam episod sambungannya. May the force be with you!


Pengambilan Vaksin Setahun Sekali Lebih Baik Berbanding Suntikan ‘Booster’, Kata CEO Pfizer

Seperti ramai sedia maklum, sejak mulai wabak COVID-19 tersebar ke seluruh dunia, wabak ini jelas meragut nyawa orang ramai. Hal ini sekaligus turut mendesak pihak saintis dalam menghasilkan vaksin bagi menghalang penularan wabak merbahaya ini.

Dalam pada itu, mutasi COVID-19 sekaligus membuatkan wabak ini terus menular dengan varian yang lebih mudah tersebar dan bahaya. Sehubungan dengan itu, pihak Pfizer sebelum ini memaklumkan pihak mereka sedia menghasilkan vaksin khas dalam menghalang penularan varian Omicron.

Terbaharu, CEO Pfizer menerusi ucapan di Jurusalem mencadangkan agar suntikan vaksin COVID-19 dijalankan secara tahunan dalam menempuh pandemik yang melanda.

Beliau memaklumkan pengambilan vaksin secara tahunan adalah lebih baik berbanding suntikan booster yang perlu diambil setiap secara berkala dan dalam tempoh yang singkat.

“Pengambilan booster dalam tempoh empat hingga bulan bukanlah situasi yang baik. Saya mengharapkan sekiranya kita hanya perlu mengambil vaksin setahun sekali sekaligus memudahkan orang ramai.

Pihak kami sedang membangunkan vaksin yang mampu melawan varian Omicron dan juga beberapa varian sebelum ini secara serentak.”ulas CEO Pfizer.

Dilaporkan, vaksin Pfizer yang mampu memberi perlindungan kepada varian Omicron dijangka bakal ditawarkan kepada dunia seawal bulan Mac ini. Perlindungan sehingga 90% terhadap varian Omicron antara didakwa.

Sehingga kini, sejumlah besar negara-negara di Eropah dan juga Amerika Syarikat dilihat telah mengalami peningkatan kes COVID-19 berikutan penularan wabak Omicron yang pantas. Penurunan kadar imuniti badan terhadap wabak COVID-19 antara sebab yang dikatakan menjadi punca orang dijangkiti COVID-19.

Sebelum ini, CEO Pfizer merupakan antara individu terawal yang mencadangkan orang ramai perlu mengambil dos keempat vaksin COVID-19.

Kita Mungkin Perlu Ambil Dos Keempat Vaksin COVID-19, Kata CEO Pfizer

Mahu Halang Penularan Wabak, Pfizer Sedia Bangunkan Vaksin Khas Omicron


Penganjur Dan Penceramah Agama Tanpa Tauliah Di Johor Boleh Dipenjara Dan Didenda Sehingga RM5,000

Pada hari ini DYMM Sultan Johor, Sultan Ibrahim Ibni Almarhum Sultan Iskandar berkenan menerima mengadap Pengarah Jabatan Agama Islam Negeri Johor, Jamaludin A Hamid dan Mufti Negeri Johor, Dato’ Yahya Ahmad di Johor Bahru.

Semasa pertemuan sekeping kertas berwarna kuning kenyataan media mengenai penegasan penceramah memiliki tauliah mengajar dan memberi syarahan agama Islam negeri Johor telah dipersembahkan kepada Baginda Tuanku.

Mailis Agama Islam Negeri Johor merupakan pihak berkuasa agama Islam yang
menjaga urusan hal ehwal masyarakat Islam di negeri Johor Darul Ta’zim agar
mematuhi hukum syarak yang berlandaskan akidah Ahli Sunnah Wal Jamaah aliran al-Asya’irah dan al-Maturidiyyah, syariatnya berlandaskan mazhab Shafie tanpa menolak mazhab-mazhab muktabar lain aitu Hanafi, Maliki dan Hanbali serta bertasawuf berlandaskan Imam Junaid al Baghdadi dan Imam al-Ghazali.

Antara kaedah mengawal doktrin dan fahaman yang menyeleweng dari hukum
syarak di negeri Johor ini ialah mereka yang mengajar dan memberi syarahan agama Islam di negeri Johor atau apa-apa perkara tentang agama Islam hendaklah memiliki tauliah dari Majlis Agama Islam Negeri Johor. Tauliah ini meliputi di masjid dan surau serta di mana-mana tempat dalam negeri Johor.

Ini selaras dengan seksen 118(3) Enakmen Pentadbiran Agama Islam (Negeri Johor) 2003. Mana-mana orang yang mengajar dan memberi syarahan agama Islam di negeri Johor tanpa tauliah adalah melakukan suatu kesalahan dan boleh diambil tindakan berdasarkan Seksyen 119(1) Enakmen Pentadbiran Agama Islam (Negeri Johor) 2003 dan Seksyen 11 Enakmen Kesalahan Jenayah Syariah 1997.

Jika disabitkan kesalahan boleh didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya.

Selain itu, mana-mana orang yang bertindak sebagai penganjur kepada acara mengajar dan member syarahan agama Islam menggunakan penceramah yang tidak bertauliah dari Majlis Agama Islam Neger Johor, adalah melakukan suatu kesalahan penyubahatan sebagaimana Seksyen 43 Enakmen Kesalahan Jenayah Syariah 1997 dan lika disabitkan kesalahan boleh didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya, sebagaimana dinyatakan di Seksyen 45 Enakmen Kesalahan Jenayah Syariah 1997.

“Oleh itu, masyarakat Islam di negeri Johor hendaklah mematuhi undang-undang yang telah dikanunkan in, demi memastikan syiar Islam yang benar dan betul ditegakkan dan dilaksanakan di negeri Johor Darul Ta’zim berlandaskan Ahli Sunnah Wal Jama’ah aliran al-Asya’irah dan al-Maturidiyyah,” petik kenyataan media rasmi negeri Johor.


Penganjur Di Johor Cadang Batalkan Bazar Ramadan Berikutan Wabak COVID-19

Bermula di China, siapa sangka wabak ini mampu menular ke Malaysia sekaligus mendesak pihak kerajaan untuk mengarahkan orang ramai untuk stay at home menerusi Perintah Kawalan Pergerakan (PKP) sehingga 31 Mac setakat ini.

Terbaharu, penganjur bazar Ramadan mengumumkan cadangan untuk membatalkan pengajuran bazar Ramadan di negeri tersebut berikutan wabak COVID-19.

Persatuan Penggerak Pengguna Johor yang diketuai oleh Md Salleh Sadijo mengumumkan meskipun bazar Ramadan merupakan peluang buat para peniaga memperoleh pendapatan tambahan, kehadiran wabak COVID-19 pada tahun ini ternyata lebih serius daripada segalanya.

Menganjurkan bazar Ramadan secara tidak langsung membuka peluang buat orang ramai berada di tempat ramai sekaligus meningkatkan peluang penyebaran wabak di kalangan pembeli dan penjual.

Tambahnya lagi, melihatkan kepada ibadah Umrah yang juga ditangguhkan oleh kerajaan Arab Saudi jelas menunjukkan betapa serius wabak ini. Beliau turut berharap cadangan untuk membatalkan bazar Ramadan dipersetujui oleh pihak kerajaan negeri dimana bulan Ramadan bakal bermula pada 24 April ini.

Orang ramai seolah tidak hirau dengan perintah RMO apabila jambatan Pulau Pinang dilaporkan sesak. Turut dikongsikan dakwaan dimana Vladimir Putin melepaskan singa bagi membantu lockdown di Rusia.

Orang Ramai Cetus Kesesakan Di Jambatan Pulau Pinang, Tidak Hirau Perintah RMO

Benarkah Vladimir Putin Guna Singa Bantu ‘Lockdown’ COVID-19 Di Rusia?


Penganjur MotoGP Indonesia Habiskan RM30,000 Untuk Bayar Khidmat Bomoh ‘Tolak Hujan’

‘Bomoh hujan’ atau lebih dikenali sebagai Raden Rara Istiani Wulandari yang bertugas ‘mengawal cuaca’ pada acara MotoGP Mandalika telah menjadi sebutan masyarakat di seluruh dunia selepas beliau membuat penampilan pertama di acara MotoGP Mandalika yang berlangsung di Lombok, Indonesia.

Semalam ketika cuaca buruk melambatkan permulaan MotoGP Mandalika, pihak penganjur terpaksa memanggil Raden Rara bagi memberhentikan hujan di litar Mandalika. Difahamkan bahawa hujan renyai mula turun pada penghujung perlumbaan Moto2 dan semakin lebat menjelang permulaan GP Indonesia.

Pengarah perlumbaan memutuskan untuk menangguhkan permulaan GP Indonesia dan Kereta Keselamatan mengelilingi litar untuk memeriksa keadaan trek dalam hujan lebat. Lorong pit pada asalnya akan dibuka semula pada 15:55 tetapi jawatankuasa itu sekali lagi menangguhkan permulaan untuk masa yang tidak ditentukan.

The master… #IndonesianGP 🇮🇩 pic.twitter.com/ZUO3rk7RMK

Menurut laporan Trans7 yang menyiarkan acara secara langsung, kelihatan Raden Rara berjalan di sekitar litar sambil membawa mangkuk dan kelihatan membaca beberapa mantera.

Memetik laporan Kompas, difahamkan bahawa Raden Rara telah dibayar dengan harga yang tinggi oleh pihak penganjur. Dia yang ditemubual di sekitar kawasan Litar Antarabangsa Mandalika tidak teragak-agak untuk berkongsi bayaran yang diperoleh oleh beliau sepanjang acara MotoGP berlangsung di Indonesia.

Bomoh yang mesra dipanggil Rara itu berkata bahawa dia dibayar sebanyak Rp 5 juta (RM1,500) sehari. Rara Istiani yang sudah bekerja selama 21 hari untuk acara perlumbaan motosikal dunia memperoleh sebanyak Rp 105 juta (RM30,000) sepanjang acara perlumbaan dunia itu berlangsung. Dia berkata bayaran ini setimpal kerana dia diminta untuk bekerja tidak kira siang mahupun malam.

Pakai bomoh wei suruh stop hujan motogp indo hahahaha pic.twitter.com/7SkhBdv4CU

— Add your name (@hvziqyusoff) March 20, 2022

Mengenai tugasnya mengawal hujan, Rara menjelaskan bahawa beliau bukan sahaja ditugaskan untuk mengendali hujan semata-mata. Tetapi dia juga bertanggungjawab membawa hujan ke arah yang lain dan memastikan suhu di sekitar litar tidak begitu tinggi.

“Oleh kerana ia adalah program, litar tidak boleh terlalu panas. Supaya suhu (litar) tidak sampai mengelupas, kita perlu mengekalkannya di bawah 50 darjah Celsius. Bila pagi diminta cerah, renyai-renyai sedikit sahaja,” jelasnya.

Raden Rara berasal dari Yogyakarta, beliau datang ke Mandalika setelah dilantik oleh Pusat Pembangunan Pelancongan Indonesia dan Persatuan Grand Prix Mandalika (MGPA) untuk mengurus ‘cuaca’ sepanjang acara perlumbaan dunia ini berlangsung.

“Kemampuan saya adalah kehendak Tuhan Yang Maha Esa,” jelasnya. Mengenai kebolehannya mengawal hujan, beliau berkata ia adalah ilmu yang dituntut sejak dahulu. “Sejak zaman dahulu lagi, Indonesia terkenal dengan banyak kuasa ghaib termasuk mengawal hujan,” dakwanya.

Alami cuaca buruk, Indonesia guna khidmat bomoh untuk ‘tolak hujan pada acara MotoGP. Rujuk pautan di bawah untuk membaca.

Alami Cuaca Buruk, Indonesia Guna Khidmat Bomoh Untuk ‘Tolak Hujan’ Pada Acara MotoGP

Macam Pelumba MotoGP, Aksi Rider GrabFood Ambil ‘Corner Baring’ Curi Tumpuan Ramai

Presiden Indonesia Umum Pengunjung MotoGP Mandalika Tidak Perlu Buat Ujian PCR-Antigen


Penganjur Olimpik Tokyo 2020 Perkenal Medal Daripada Bahan Telefon Bimbit Kitar Semula

Debaran acara sukan berprestij dunia, Olimpik Tokyo 2020 semakin terasa dan persiapan juga semakin giat dijalankan. Terbaharu, pihak penganjur telah memperkenalkan medal yang bakal dibawa pulang oleh para atlet. Menariknya, medal ini dihasilkan daripada telefon bimbit dan barangan elektronik yang dikitar semula.

Menurut laporan media tempatan, sebanyak 80,000 tan bahan kitar semula tersebut digunakan untuk menghasilkan keseluruhan 5,000 medal yang akan dipertandingkan. Sebanyak 6 juta telefon bimbit digunakan dalam menghasilkan medal ini adalah hasil sumbangan dari rakyat Jepun sendiri selama dua tahun.

Sebanyak 158 juta barangan elektronik yang dikitar semula digunakan untuk projek ini. Keseluruhan 80,000 tan bahan kitar semula ini telah berjaya menghasilkan lebih kurang 32 kilogram medal emas, 3492 kilogram medal perak dan 2199 kilogram medal gangsa.


Penganjuran Bazar Ramadan Di Selangor Sah Dibatalkan Kerana COVID-19

Setiap kali tibanya bulan Ramadan, rakyat Malaysia tidak akan melepaskan peluang untuk membeli juadah di bazar Ramadan. Kiranya sudah menjadi aktiviti wajib tahunan untuk kebanyakan rakyat Malaysia.

Akan tetapi, penularan wabak COVID-19 di seluruh dunia dan membimbangkan terutama sekali di Malaysia membuatkan kerajaan negeri Selangor mengambil keputusan untuk membatalkan penganjuran bazar Ramadan di seluruh Selangor.

Perkara tersebut disahkan oleh Menteri Besar Selangor, Dato’ Seri Amirudin Shari ketika sidang media pengumuman Pakej Rangsangan Ekonomi Selangor Prihatin 2.0 semalam.

Menurutnya, pembatalan penganjuran bazar Ramadan diputuskan buat masa ini susulan penularan wabak COVID-19 dan jika pihak Kementerian Kesihatan Malaysia membenarkan penganjuran bazar Ramadan kelak, maka ia akan dianjurkan nanti.

Tambahnya lagi, kemungkinan akan ada bazar Ramadan secara dalam talian mengikut arus teknologi dan ianya mungkin boleh dilaksanakan dengan melihat keupayaan penghantaran secara dalam talian.

Bukan sahaja di Selangor, tetapi bazar Ramadan di Negeri Sembilan dan Terengganu turut dibatalkan. Diharap anda di luar sana akan patuhi Perintah Kawalan Pergerakan yang sedang dijalankan untuk membantu membendung penularan wabak COVID-19.

Sementara itu, baca 9 inisiatif Selangor Prihatin yang diumumkan Menteri Besar Selangor semalam pada pautan di bawah ini.

9 Inisiatif Selangor Prihatin Berjumlah RM127.78 Juta Yang Bakal Manfaatkan Rakyat

80,000 Penjaja Dan Peniaga Di Selangor Bakal Terima Bantuan RM500

Bekas Menteri Kesihatan, Dr Dzul Dilantik Ketuai ‘Task Force’ Tangani COVID-19 Di Selangor


Pengantin Di India Meninggal Dunia Selepas Berkahwin, 30 Tetamu Positif COVID-19

Pengantin lelaki di India meninggal dunia satu hari selepas melangsungkan majlis akad nikah pada 17 Jun yang lalu, sementara 30 orang tetamu yang hadir ke majlis tersebut dilaporkan positif COVID-19.

Gulf News melaporkan bahawa berita ini telah membuatkan satu kampung berada di dalam keadaan panik kerana mereka adalah antara tetamu yang diundang untuk menghadiri majlis perkahwinan tersebut.

Pengantin lelaki dilaporkan bekerja di Gurgaon telah sampai ke wilayah Patna pada 15 Jun yang lalu. Dia datang dari Gurgaon menggunakan kenderaan sendiri dan terus menuju ke tempat pernikahan di Nautbatpur Patna.

Berdasarkan laporan daripada penduduk kampung, pengantin lelaki tersebut berada dalam keadaan sakit ketika upacara perkahwinan tersebut dijalankan. Namun, majlis itu tetap berlangsung.

Pada sebelah petang, setelah majlis akad nikah dilaksanakan, tetamu mula hadir membanjiri majlis perkahwinan bagi meraikan kedua mempelai. Mereka datang bagi memenuhi undangan dari pihak pengantin.

Keesokan harinya, keadaan pengantin lelaki tersebut semakin teruk dan dia terus dibawa ke pusat kesihatan setempat yang berada di Paliganj. Dia kemudiannya dipindahkan ke All India Institute of Medical Sciences di Patna.

Dalam perjalanan menuju ke sana, dia jatuh pengsan dan disahkan meninggal dunia. Keluarganya pula telah bertindak membawa pulang jasadnya tanpa memberitahu pihak berkuasa kesihatan dan mayatnya dibakar tanpa melakukan apa-apa ujian COVID-19.

Penduduk desa yang panik dengan berita tersebut telah memberitahu pegawai setempat. Mereka juga melaporkan bahawa pengantin lelaki tersebut tiba dari Gurgaon sebuah wilayah di Haryana, salah satu bahagian negeri di India yang paling teruk terkesan dengan wabak COVID-19.

Jabatan Kesihatan Negeri kemudian bergegas ke tempat kejadian dan mengumpulkan sampel dari 125 penduduk kampung yang menghadiri majlis perkahwinan itu.

Setelah diperiksa, 15 dari 125 sampel positif dijangkiti virus korona. Manakala pada 20 Jun, pihak berkuasa kesihatan negeri mengumpulkan sampel lebih daripada 81 orang dari kawasan yang terjejas. Dari 81 sampel, 16 disahkan positif COVID-19.

“Kebanyakan orang yang positif COVID-19 adalah mereka yang menghadiri majlis perkahwinan,” kata Dr. Ramanujam, seorang pegawai kesihatan, kepada media pada hari Rabu. Dia menambah bahawa keadaan sedang dipantau dengan teliti.

Menurut laporan terbaru dari Jabatan Kesihatan Bihar, India, 55 orang dinyatakan mati dan 8,100 yang lain dilaporkan positif. Daripada jumlah positif, 5,174 orang adalah pekerja migran yang kembali ke kampung halaman.

Terdahulu, seorang wanita yang disahkan meninggal dunia akibat COVID-19 hidup kembali. Klik pautan di bawah untuk membaca.

Wanita Yang ‘Disahkan’ Meninggal Dunia Akibat COVID-19 Hidup Kembali

Akibat Belayar Lama Di Tengah Laut, Pasangan Ini ‘Tidak Sedar’ Dunia Diserang COVID-19


Pengantin Ini Dapat Perhatian Dunia Kerana Tema Perkahwinan Mereka

Perkahwinan itu sekali sahaja seumur hidup kan? Jadi buat sahaja tema majlis anda itu sama dengan minat anda. Perkahwinan antara pasangan Aqeel & Deena yang dikongsi oleh Nas Great Idea ini memang unik sebab tema perkahwinan pasangan ini adalah kelab bola EPL, Arsenal. Dan ya, setiap dekorasi majlis ini semuanya related dengan bola sepak!

Kalau majlis tu unik mesti la ianya akan menjadi viral. Berita perkahwinan antara pasangan Aqeel & Deena ini siap mendapat liputan media antarabangsa antaranya Metro UK dan Fox Sports Asia.

Team urusetia memakai baju jersi Arsenal dan segala dekorasinya melibatkan pasukan kelab Arsenal dan siap ada replika padang mini lagi. Kreatif! Jadi bagi peminat pasukan EPL yang lain yang masih belum berkahwin, sahut cabaran pasangan pengantin ini. Hias pelamin anda dengan pasukan yang ada minati. Buat pasangan Aqeel & Deena, selamat pengantin baru. #COYG


Guru Add Math Tarik Minat Muridnya Belajar Dari Game Clash Of Clans

Nota Editor: Kisah ini asalnya telah dikongsikan di Facebook Al Irfan Jani, seorang graduan dari sebuah universiti di Jepun. Kami kongsikan semula di sini dengan izin dari penulis. Semoga ia turut membawa manfaat untuk anda terutama ibu bapa yang mempunyai anak yang sedang meningkat remaja.

“Sometimes when we can’t go against them, ride with them. It’s easier to show the right thing when we are ‘inline’ with them – anonymous”.

Petang tadi, sewaktu mengajar anak-anak Matematik Tambahan di masjid, saya perasan seorang daripada mereka, sedang sibuk mencalit-calit skrin smartfonnya. Dari gaya calitannya, SAH, memang COC. (hebat saya meneka, kan?)

COC adalah Clash of Clan, permainan pintar yang sedang hangat masa kini.

“Nurul, cuba jawab dy/dx ni. Saya nak dibezakan sebanyak dua kali,” saya saja ‘ganggu’ beliau.

– “Err… Err…” Sesekali dia membetulkan tudung Yuhanisnya. Tersipu-sipu jadinya.

“Itulah, lain kali nak ‘raid’ COC, kena ajak saya sekali,” saya seloroh.

Berdekah semua anak-anak ini ketawa. Ingatkan mereka memang tertawakan Nurul (awalnya saya sangka begitu), rupanya mereka kagum dengan saya. Mereka tak sangka cikgu dia layan juga COC.

– “Cikgu, cikgu, dah sampai level berapa?”
– “Cikgu, ‘gems’ / mines boleh share ke? Saya tak faham.”
– “Jom cikgu, jom, esok 11 malam kami ada ‘raid’.”

Melihatkan mereka berminat benar dengan cerita COC, lantas saya pun buka tawaran begini:

“Ok, saya nak ‘lawan’ macam ni. Siapa yang ‘Experiences’ paling tinggi di sini, dia berhak mematikan semua telefon di sini. Amacam?”

Dengan sepantas kilat, masing-masing membuka smartfon mereka, dan meletakkan di atas meja. Terkejut betul saya dibuatnya. Nisbah 8 daripada 10 orang rupanya memang bermain COC. Yang introvert, ekstrovert, yang jenis cepat tangkap, jarang buat kerja rumah, ramai yang main permainan ini.

Saya pun membuka smartfon saya. Mereka semua meluru ke meja saya. Sampai bergaduh berhimpitan, nak tengok sangat saya punya ‘Exp’ (tahap dalam COC).

– “WAH!! BANYAKNYA EXP!”
– “PERKH! GILA, JALAN SENDIRI…”
– “POWER BETUL…”

“Ya, kawan-kawan. COC saya memang jalan sendiri. Automatik.” Saya terangkan dengan sejelasnya.

Kemudian, saya tunjukkan satu per satu. Memang gila mereka dibuatnya, bila melihatkan semua watak di dalam akaun saya berjalan sendiri, automatik. Sesekali bertukar aktiviti. Tanpa saya menyentuhnya langsung.

– “Wah, cikgu. Jom lah ajar kami main macam tu.”
– “Saya pun nak main COC style ‘malas’ macam cikgu.”
– “Kita buat kelas khaslah untuk strategi COC ni, nak? Kita sanggup bayar…”

“OK, sekarang, saya akan ‘curi’ masa lima minit. Saya akan ajar macam mana nak jadikan COC ini automatik.”

Muka masing-masing dah bersinar. Teruja betul. Ada yang terus simpan buku. Ada yang buka buku nota conteng peribadi. Seorang tu, sampai pinjam pen di sebelah (dakwat habis agaknya).

SRETT… SRETT… Saya padam papan putih, dan mulakan pengajaran.

“Baik, sebelum saya perkenalkan satu Apps ni, kita harus pandai menulis satu skrip programming. Mula-mula, kita kena faham ‘bahasa’ yang digunakan oleh smartfon ini, dan tulis ‘arahan’ dalam bahasa itu.”

Sekejap-sekejap, saya tunjukkan pemahaman graf, paksi-x, paksi-y, yalah, sebab kita nak tahu kedudukan Touch/sentuhan untuk skrin smartfon. Barulah kita tahu macam mana nak arahkan ‘troops’.

Sesekali melompat ke topik Probability. Selit subjek ratio lah bagai. Kena tahu juga, berapa gems kita perlukan. Nak ‘farming’ lagi, kena guna arahan IF/ELSE.

Lepas tu, nak pilih ‘town halls’ lagi. Terselit Quadratic Function, sebab kita nak persiapkan diri untuk banyakkan ‘raid’, dan tingkatkan aktiviti ‘collect resources’, nak ‘upgrade’ bangunan lagi….. Phew…

Sengaja saya ajar mereka dengan laju. Masing-masing dah bersimpang-siur buku rujukan Matematik Tambahan itu dibelek-belek mereka. Sebab dah selalu sangat saya lompat-lompat topik.

Cukup 5 minit. Semua tercengang. Sampai cincai boncai papan putih dibuatnya.

“Kawan-kawan…” Saya memang bahasakan mereka begitu.

“Tengoklah! Di depan mata kalian. Satu nota pun tak sempat ditulis. Satu apa pun anda tak faham, kan?”

Dengan tona suara saya yang sedikit tinggi dari biasa, saya pasti mereka dapat ‘menangkap’ apa maksud tersirat dari pengajaran saya tadi.

“Macam mana kalian nak faham apa yang saya buat dengan Apps dan Sofwer ini, kalau ilmu yang paling ASAS pun belum dikuasai? ‘Addmath’ ini baru yang sedikit. Belum lagi masuk topik-topik baru di luar subjek?”

“Orang lain berlumba-lumba mencipta teknologi, kita tercengang-cengang di sini, jadi HAMBA. HAMBA TEKNOLOGI. Orang lain yang buat games, reka itu ini, kita sampai mati pun MEMBELI, dan guna buta-buta. Sampai bila kita nak jadi pencipta? Puncanya? Sebab kita tidak kuasai ASAS-ASAS ilmu ini. Asas kiraan, asas hukum, formula, logik, mantik…”

“Macam mana nak faham ASAS yang sedang saya ajarkan selama ini, kalau kita sendiri masih asyik dengan dunia sendiri?”

“Saya nak buat pengakuan. Akaun COC ini bukan saya punya. Saya diupah dari customer luar negara, untuk servis meng’aktif’kan akaunnya. Saya dibayar, matawang, US Dollar.”

“Kalian sendiri pun, beli itu dan ini, guna duit siapa? Hotspot tu siapa yang bayar? Kelas yang membayar saya untuk berdiri di depan ini, siapa yang tanggung?”

Terangguk-angguk mereka. Ada yang menitis airmata. Tak tahu kenapa. Sedih ke, menyesal ke, saya sekadar lihat dari luaran.

“Jadi, bolehkah izinkan saya untuk mematikan semua smartfon di sini?”

– “Ok cikgu. Maaf cikgu…”
– “Ya, ‘Experiences‘ memang mahal.”
– “Sekarang juga saya ‘uninstall‘ cikgu.”
Ada 4, 5 orang keluarkan smartfonnya dan letakkan di meja saya. Sukarela.

Kini, saya melihat wajah-wajah anak ini, tidak seperti biasa. Kali ini, saya pasti, di depan saya ini, adalah anak-anak yang semakin kental jiwanya.

TENAGA.
Adalah sesuatu yang sering perlu kita kongsikan sama-sama.

BACA: Kanak Kanak Sekarang Terlalu Terikat Dengan Gajet. 10 Tip Ini Boleh Elak Mereka Ketagih

BACA juga: Kisah Sebenar Kenapa Ibu Muda Ini Menamatkan Langganan Astro Beliau

LIKE dan FOLLOW Vocket di Facebook serta Instagram


Pengantin Turki Ini Gunakan Hari Bahagia Mereka Untuk Menjamu 4,000 Pelarian Syria

Bagi kebanyakan pasangan pengantin, mereka menghabiskan hari bahagia mereka dengan sambutan bersama-sama keluarga, saudara mara dan rakan taulan, dalam satu majlis yang gah dan gilang-gemilang. Tetapi lainnya bagi pasangan ini yang mengambil keputusan untuk membantu orang ramai. Fethullah Üzümcüoğlu, 24, dan Esra Polat, 20, dari Turki mengambil keputusan untuk menggunakan wang hadiah perkahwinan untuk menjamu pelarian Syria. Bersama-sama dengan badan kebajikan Turki bernama Kimse Yok Mu (KYM), mereka berdiri di belakang kaunter sambil berpakaian pengantin dan menghabiskan masa mereka menghidangkan makanan kepada 4,000 orang pelarian.

“Kami mahu membantu saudara-saudari Syria kita,” kata pasangan ini kepada badan kebajikan KYM. “Melihat kegembiraan di mata kanak-kanak pelarian Syria ini memang tidak ternilai. Kami memulakan perjalanan kami (sebagai suami isteri) menuju kebahagiaan dengan membuat orang lain bahagia, dan ia adalah satu perasaan yang sangat bagus.

Majlis perkahwinan mereka berlangsung di selatan Turki, di bandar Kilis, terletak bersebelahan dengan sempadan Syria. Menurut United Nations (UN), Turki telah memberi perlindungan kepada lebih sejuta pelarian Syria sejak konflik negara itu bermula pada tahun 2011, dan keseluruhannya, sebanyak 4 juta orang telah mencari perlindungan di negara-negara lain.

Selalunya pengantin mengadakan majlis untuk sanak-saudara, tetapi pasangan ini Fethullah Üzümcüoğlu dan Esra Polat mengadakan sambutan perkahwinan mereka dengan cara berbeza.

Pasangan ini menggunakan wang perkahwinan mereka untuk menjamu 4000 pelarian Syria.

“Saya fikir, berkongsi juadah makanan yang banyak dan sedap bersama-sama keluarga dan rakan-rakan menjadi tidak begitu penting, apabila terdapat terlalu ramai orang yang memerlukan hidup ‘bersebelahan’ dengan kita”

“Melihat kegembiraan di mata anak-anak Syria adalah sesuatu yang tidak ternilai”

“Kami memulakan perjalanan kami ke arah kebahagiaan dengan membuat orang lain gembira, dan ini adalah perasaan yang sukar digambarkan”

“Kami merasakan kami sudah membuat pelaburan untuk membina kebahagiaan dengan berkongsi juadah bersama-sama dengan pelarian Syria yang tinggal dalam bandar kami”

Kami di Vocket sangat terinspirasi dengan kisah ini, dan semoga pasangan ini, Fethullah Üzümcüoğlu, dan Esra Polat, dirahmati dengan kebahagiaan yang melimpah ruah.

BACA: 20 Dosa Presiden Turki Recep Tayyip Erdogan Yang Dibenci Oleh Musuhnya

BACA Lagi: Berkongsi Kisah Sukar Sewaktu Baru Berkahwin, Ini Pesanan Imam Muda Buat Pengantin Baru


Penganut Hindu Di India Minum Air Kencing Lembu, Percaya Mampu Sembuhkan COVID-19

Sekumpulan penganut Hindu di India telah menjalankan satu ritual bagi melawan COVID-19 daripada terus merebak. Ritual tersebut memerlukan mereka untuk minum air kencing lembu – binatang yang dianggap suci bagi penganut agama Hindu.

Namun perkara ini telah dijelaskan oleh pakar bahawa air kencing lembu tidak akan menyembuhkan apa-apa penyakit dan tiada bukti kukuh juga yang menunjukkan bahawa air kencing lembu dapat menyembuhkan seseorang daripada wabak yang sedang melanda dunia ini.

Pesta yang dianjurkan oleh Kesatuan Hindu India di ibu negara telah dihadiri lebih daripada 200 orang dan penganjur mengharapkan acara sama bakal dijalankan di seluruh di India.

“Kami telah minum air kencing lembu selama 21 tahun, kami juga mandi dalam tahi lembu. Kami tidak pernah merasakan keperluan untuk mengambil ubat,” kata Om Prakash, antara peserta yang turut serta dalam ritual ini.

Pemimpin parti nasionalis Hindu, Narendra Modi telah mengesyorkan untuk kegunaan meluas air kencing lembu sebagai ubat bagi mengubati kanser dan bermacam lagi penyakit.

Manakala pemimpin di bahagian timur India, Assam juga menyokong kenyataan Modi dengan menyatakan bahawa air kencing lembu dan tahi lembu dapat merawat COVID-19.

Untuk bacaan lanjut mengenai COVID-19, klik pautan di bawah.

China Tuduh Amerika Syarikat Punca Tersebarnya COVID-19 Di Wuhan


Penganut Teori Konspirasi Kaitkan 5G Dengan Vaksin, Dakwa Rakyat Malaysia Bakal Jadi Zombie

Walaupun negara kita sudah mencatatkan angka vaksinasi yang tinggi, namun teori dangkal dari kumpulan kiri yang sering dikenali sebagai anti-vaksin terus tumbuh bak cendawan selepas hujan. Terbaharu, melalui perkongsian seorang pengguna Facebook. Dia menyatakan bahawa 5G adalah senjata terbaharu yang dibangunkan, “Bukan konspirasi lagi, selamat datang ke alaf baharu.”

Hantaran tersebut kemudiannya mendapat perhatian pengguna Facebook yang lain di mana sebahagian daripada mereka menyatakan bahawa kita sekarang dikepong dengan senjata biologi yang akan diaktifkan menggunakan vaksin yang dicucuk oleh orang ramai. Seorang pengguna Facebook yang lain pula mendakwa bahawa matlamat teknologi 5G adalah untuk mengurangkan populasi dunia dan mereka yang divaksin pula akan ‘dikawal’ oleh teknologi ini.

Dakwaan tanpa bukti yang kukuh dan dianggap bodoh ini kemudiannya tular di laman Twitter apabila dikongsi oleh Faiz Zainal. Hantaran tersebut telah menjadi hiburan buat pengguna Twitter. Mereka seolah tidak menyangka bahawa wujud kumpulan kiri yang menyangka teknologi 5G dibangunkan untuk mengawal manusia yang sudah mendapatkan vaksin.

Sebelum membuat dakwaan yang tidak ada bukti, adalah lebih baik kumpulan yang kini lebih dikenali sebagai ‘palataologist’ – orang yang suka buat-buat tahu, tapi sebenarnya dia tak tahu – untuk membaca lebih banyak info mengenai teknologi 5G.

Tidak hanya di situ, pengguna Twitter yang lain turut berkongsi satu video berdurasi selama 23 saat di mana seorang lelaki mempersoalkan kesan yang boleh membawa terlahirnya zombie di negara kita. “Kalau 30 tahun lagi baru ada kesan sampingan, kemungkinan kami akan jadi zombie siapa nak jawab? Ini adalah yang berlaku bila kita mula mengkaji kerana kita tidak tahu kesan itu,” katanya.

Nah terpaling konspirasi hasil ‘mengkaji’ 30 tahun lagi kita jadi zombie katanya 🤣 pic.twitter.com/l2yp6Whhqq

— Jam Havertz (@yungjamm) August 10, 2021

Tidak pasti apa yang ‘dikaji’ oleh lelaki tersebut, namun video tersebut juga tular dan menjadi perdebatan pengguna di Twitter. Bagaimanapun tidak pasti adakah lelaki itu bercakap mengenai vaksin atau pun tidak. Tetapi melalui salah satu komen yang muncul pada saat ke 14 video tersebut, seorang lelaki telah meminta PPIM untuk menyaman premis atau tempat kerja yang memaksa pekerjanya untuk mengambil vaksin.

Dakwaan yang dangkal daripada kumpulan kiri ini sememangnya menghiburkan. Tetapi ia tetap bahaya buat kumpulan manusia. Dalam pada COVID-19 dikesan telah menjangkiti ribuan orang di seluruh dunia, para penganut teori konspirasi pula mula menjangkiti pemikiran berjuta-juta orang. Mereka lebih percaya berita atau kajian yang tidak ada bukti ilmiah berbanding pakar atau kumpulan barisan hadapan yang melihat sendiri bagaimana COVID-19 meragut nyawa manusia.

Melawan teori anti vaksin yang kaitkan pesawat OneWorld dengan ‘agenda dajjal’. Klik pautan di bawah untuk membaca.

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Tinggal Di Langkawi Secara Haram, Malaysia Usir Penganut Teori Konspirasi Perancis

Menepis Kebencian Terhadap Dakwaan Dr Noor Hisham Sebagai Seorang Agen Freemason


Penganut Teori Konspirasi Percaya Tengkorak Dengan Bentuk Aneh Ini Adalah Makhluk Asing

Penganut kepercayaan teori konspirasi berpendapat bahawa tengkorak kuno berbentuk bujur ini adalah bukti bahawa makhluk asing telah mengunjungi Bumi pada suatu masa dahulu.

Lad Bible melaporkan bahawa dalam satu catatan Facebook yang telah dipadam, seorang penganut teori konspirasi berkongsi video yang menunjukkan tengkorak berbentuk bujur dengan kapsyen, “Sila periksa mata anda, ini adalah 100% makhluk asing.”

Muat naik tersebut dikatakan telah mendapat perhatian ramai dengan lebih 500 perkongsian dan dihubungkan dengan video di YouTube yang mengandungi rakaman tengkorak yang dijumpai di pergunungan Huancavelica di Peru.

Tengkorak yang ditemui pada tahun 1920 oleh ahli arkeologi Peru, Julio C. Tello merupakan salah satu dari dua fosil yang dijumpai oleh para ahli arkeologi yang memiliki bentuk dan ciri yang jauh berbeza dari tengkorak manusia normal.

Bentuknya yang unik dan lain daripada yang lain telah membuka ruang perdebatan kepada orang yang bukan ahli di dalam bidang ini untuk mengeluarkan teori mereka sendiri.

Profesor Melissa S. Murphy, pakar antropologi Peru, memberitahu USA Today bahawa “Soket mata normal dan sempurna dalam jangkauan variasi manusia dan kelihatan seperti soket mata tengkorak manusia lain dari Peru.” Ukurannya sekitar 50 sentimeter dan soket matanya jauh lebih besar daripada ukuran tengkorak manusia.

Ya, benar bahawa bentuk kepala ini tidak normal. Tetapi ia masih manusia. Kenapa ia terjadi begitu adalah hasil dari perubahan atau ikatan kepala, di mana pertumbuhan dan perkembangan kepala yang normal diubah selama beberapa tahun dengan menggunakan kain, tali atau alat lain.

Dalam satu laporan tahun 2018 di Science News pula menyatakan bahawa tengkorak berbentuk bujur dan memanjang itu adalah simbol status orang-orang zaman Peru kuno dan ia biasanya dijumpai di kalangan anggota golongan elit.

Ahli bioarkaeologi Matthew Velasco dari Universiti Cornell mencatat dalam kajiannya 2018 bahawa, “Pada masa krisis dan pergolakan sosial, ciptaan jenis identiti baru dapat menguatkan atau melemahkan politik.”

Melawan teori anti vaksin yang kaitkan pesawat OneWorld dengan agenda dajjal. Klik pautan di bawah untuk membaca.

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi

Peminat Indonesia Cipta Teori Konspirasi Baharu, Ahmad Dhani Sekarang Adalah ‘Ahmad Dhani Clone”


Penganut Teori Konspirasi Tuduh Naim Daniel ‘Jual’ Jiwa Kepada Syaitan

Naim Daniel, seorang selebriti yang terkenal dengan kelantangannya menyuarakan isu-isu marhaen telah dituduh oleh kumpulan penganut teori konspirasi sebagai salah seorang ‘penjual’ jiwa kepada syaitan. Dakwaan tidak masuk akal lagi bodoh ini telah dibuat oleh satu halaman yang dinamakan sebagai Ilmu Eskatologi di dalam satu hantaran yang dimuat naik semalam.

Di dalam hantaran tersebut, Ilmu Eskatologi membuat dakwaan bahawa luka yang ada di bahagian muka Naim adalah akibat daripada ritual ‘soul scalping’. Manakala kecederaan pada tangan kanan pula dikatakan mempunyai kaitan dengan ‘the hidden hands’. Namun dakwaan dangkal ini telah disangkal awal lagi dan kecederaan yang dialami oleh Naim bukannya disebabkan dia menjual jiwanya kepada syaitan. Tetapi dia tercedera disebabkan bermain ‘skateboard’.

“Admin: setiap tanda Dan bentuk Pasti ada maksudnya mungkin Kita anggap seperti Teori konspirasi tapi kalau Kita check Dan Kaji itulah reality. Nasihat admin jangan ambil 100% Dan jangan tolak 100%,” kata admin Ilmu Eskatologi di hantaran yang mendakwa Naim Daniel telah melakukan ‘soul scalping’ kepada iblis.

Perangai ‘palatoa’ oleh penganut teori konspirasi ini mendapat reaksi yang negatif daripada netizen. Kebanyakan mereka menyelar dakwaan bahawa Naim Daniel menjual jiwanya kepada iblis. Manakala sebahagian daripada netizen meminta agar admin Ilmu Eskatologi untuk keluar dari kepompong dan bergaul dengan ramai orang kerana luka yang ada di muka Naim adalah disebabkan bermain ‘skate’.

“Benda paling bodoh aku dengar hari ni. Naim jatuh main skate depan mata aku dan aku sendiri yang hantar dia pi hospital. Then ada mangkuk kata dia masuk illuminati siap buat soul scalping dengan dajjal. Kelakar gila!” Kata Razaisyam, pengarah filem CEO dan siri televisyen Sembil9n.

“Ini mengarut, jadi orang tidak boleh ada lebam pada mata kerana nanti mereka akan jadi sebahagian daripada illuminati? Dan penafian anda ‘jangan ambil 100% dan jangan tolak 100%’ – jika anda tidak pasti tentangnya jangan mengada-adakan benda yang tiada,” kata netizen yang lain.

Sejak masuknya tahun 2020 dan kini kita berada di tahun 2022, kumpulan penganut teori konspirasi mula tumbuh mekar dan menampakkan belang mereka.   Pelbagai teori tanpa pembuktian mula tumbuh dan kebanyakannya adalah hanya dakwaan semata-mata. Tambah lagi sejak pandemik COVID-19 melanda dunia, kumpulan ini mendapat perhatian ramai dengan teori tanpa kajian ilmiah.

Untuk rekod, setakat laporan ini ditulis, Naim tidak lagi memberikan apa-apa kenyataan mengenai dakwaan ini.

Penganut teori konspirasi kaitkan 5G dengan vaksin, dakwa rakyat Malaysia bakal jadi zombie. Untuk bacaan lanjut, klik pautan di bawah.

Penganut Teori Konspirasi Kaitkan 5G Dengan Vaksin, Dakwa Rakyat Malaysia Bakal Jadi Zombie

‘Ini Upacara Puja Syaitan’ – Tragedi Konsert Travis Scott Dikaitkan Dengan Freemason


Pengarah Avengers Usik Peminat Marvel Dengan Gambar Ini

Selepas keluarnya trailer rasmi untuk Captain Marvel, pengarah Avengers 4 nampaknya tidak mahu hype Captain Marvel menutup Avengers 4. Jadi mereka berkongsi gambar hitam putih ini dengan caption ‘Look Hard’.

You can't hide anything from me. pic.twitter.com/MTk00CJRSH

— Greywaren (@Jimmy2495) September 19, 2018

Ianya hanyalah gambar biasa di dalam studio dengan Joe sedang melihat laptop dan terdapat tangga di belakangnya. Menarik tentang tangga berkenaan adalah terdapat 4 huruf ‘A’, mungkin salah satu klue untuk tajuk rasmi Avengers 4 nanti.

Pengguna Twitter dengan nama Juliomaster 3 kemudiannya membalas dengan gambar mesin berkenaan yang pernah muncul dalam filem Avengers sebelum ini. Ianya berada di pejabat Don Cheadle (War Machine).

— juliomaster (@juliomaster3) September 19, 2018

Namun jika anda sudah menonton Ant-Man & The Wasp, device berkenaan juga mirip mesin quantum realm yang berada di belakang van milik Hank Pym sewaktu babak end credit.

Melalui gambar ini sahaja pelbagai konspirasi yang dibuat peminat Marvel. Semestinya device yang dibuat oleh Hank Pym ini penting dalam mencari jalan untuk mengeluarkan Ant-Man dari dunia quantum realm.

Begitulah Marvel Studios dalam membina hype filem mereka supaya filem mereka sentiasa menjadi bualan. Tetapi ianya bagus untuk buat peminat sentiasa rasa tidak sabar menantikan filem Avengers tahun hadapan. Sebelum itu, kenalah layan Captain Marvel dahulu. Barulah boleh faham maksud tersirat dalam gambar ini.

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Pengarah Filem Extraction Jelaskan Mengapa Kereta Proton Digunakan Di Dalam Filemnya

Netflix telah mengeluarkan banyak filem-filem menarik dan antaranya adalah filem terbaharu lakonan Chris Hemworth iaitu Extraction. Filem yang dirakam di Dhaka, Bangladesh ini telah mendapat reaksi yang seimbang dari pengkritik filem dengan rata-rata dari mereka ada yang setuju dan tidak setuju dengan tahap filem ini.

Filem ini lebih mencuri tumpuan di Malaysia apbila kebanyakan kereta yang digunakan di dalam filem ini adalah jenama Proton – kereta buatan Malaysia. Dari Satria Neo sehinggalah ke Savvy. Kereta jenama Proton dapat dilihat di dalam filem ini.

Sam Hargrave, pengarah filem Extraction telah memberi penjelasan mengapa beliau gunakan kereta jenama Proton sebagai prop di dalam filem yang hampir 90% dirakam di India dan Bangladesh.

“Semasa pemerhati kami ke Dhaka, Bangladesh dan seluruh India, kami melihat banyak kereta Proton di jalanan. Supaya filem ini kelihatan sahih, kami ingin memastikan dan mempamerkan kereta Proton sepanjang filem ini. Bahkan ada beberapa kenderaan Polis di Dhaka, Bangladesh yang menggunakan kereta Proton,” katanya ketika seperti dilaporkan oleh SoyaCincau.

Filem ini berlangsung di Bangladesh, di mana PHP Automobiles adalah syarikat yang bertanggungjawab mengedar kereta jenama Proton – lima jenis kenderaan iaitu Proton Saga, Proton Preve, Proton Exora, Proton X70, dan Proton Persona.

Bagi anda yang belum lagi menonton filem Extraction di Netflix, tontonlah segera. Dilaporkan bahawa produksi filem ini bersedia untuk mengeluarkan sekual filem ini.

Untuk bacaan lanjut mengenai filem Extraction, klik pautan di bawah.

‘Trending’ Sejak Mula Ditayangkan, Filem Extraction Sah Bakal Hadir Dengan Sekuel Terbaru


Pengarah Filem Ternama Puji Roh, Dakwa Ia Salah Satu Karya ‘Amazing’ Baginya

Tahun lalu hangat diperkatakan apabila filem seram Roh (2020) arahan Emir Ezwan tercalon dalam kategori Filem Antarabangsa sekaligus mewakili Malaysia ke acara Anugerah Oscar ke-93, lapor kenyataan Finas.

Walau bagaimanapun, filem Roh dilaporkan tidak berjaya tersenarai pendek top 15 filem terbaik antarabangsa untuk pencalonan bagi Anugerah Oscar seperti dilaporkan akhbar The Star. Namun begitu, filem Roh ini telah dipuji sebagai karya agung yang ‘amazing’ oleh salah seorang pengarah filem British, Edgar Wright.

The recently watched (and rewatched pile) from this year to date. Other films watched in 2021 so far are as follows…(*Denotes first watch) pic.twitter.com/o2mg4EUOkE

— edgarwright (@edgarwright) March 2, 2021

Bagi yang belum tahu, Edgar merupakan pengarah filem yang popular dengan karya filem beliau bertajuk Shaun of the Dead (2004) dan beberapa filem hebat Hollywood yang lain antaranya Scott Pilgrim vs. the World dan Baby Driver Terbaharu, menerusi ciapan di Twitter, Edgar berkongsi untaian yang berkaitan dengan senarai pendek filem kegemaran yang telah beliau tonton dan salah satunya ialah filem Roh.

OPEN DOOR (2019)*THE PAINTER AND THE THIEF (2020)*PANDORA AND THE FLYING DUTCHMAN (1951)*PASSING (2021)*QUO VADIS AIDA (2020)*THE REVENGE OF FRANKENSTEIN (1958)ROH 2020)*SCALES (2019)*SEX LIES AND VIDEOTAPE (1989)SON OF FRANKENSTEIN (1939)*SONG WITHOUT A NAME (2019)*

Menjadi kebanggaan segelintir netizen di Twitter apabila filem Roh karya anak watan ini turut ditonton oleh pengarah terkenal Edgar Wright. Lantaran itu, ada beberapa netizen mengulang kicau ciapan yang dikirim Edgar berserta kapsyen dan meletakkan tag akaun Twitter Kuman Pictures iaitu produksi yang menerbitkan filem ini.

THE FACT THAT THE EDGAR WRIGHT GAVE A SHOUTOUT TO MALAYSIAN FILM ROH IS AMAZING NOW I WANNA WATCH https://t.co/566EuVWgdq

— hello lunch man (@helloluqman) March 4, 2021

Edgar Wright watched ROH?!?! Malaysian represent! 🔥 Congrats @KumanPictures https://t.co/NtXPtnqM6B

— Aina Zamira Adnan (@AinaZamira) March 3, 2021

Terharunya apabila Kuman Pictures juga perasaan ciapan yang dihantar Edgar itu sambil mereka membalas dengan komen dalam bahasa Inggeris “Terima kasih kerana sudi menonton Roh” berserta emoji berbentuk hati. Ciapan itu dibalas kembali oleh Edgar dengan mengatakan tahniah serta berkata bahawa filem Roh sebagai satu karya filem yang amazing.

Thank you once again! Much appreciated & may our paths someday cross. https://t.co/crEvxQt9De

— Kuman Pictures (@KumanPictures) March 2, 2021

Walaupun filem Roh terkeluar dari senarai pencalonan Anugerah Oscar tetapi sekurang-kurangnya filem ini tersenarai dalam kategori filem kegemaran pengarah Edgar Wright sudah membanggakan kita. Malah, ini sedikit memberikan gambaran bahawa karya filem Malaysia diterima dan mampu bersaing di peringkat antarabangsa. Jika Edgar Wright sudah menonton filem Roh, bagaimana pula dengan anda? Anda boleh menonton filem ini menerusi penstriman MUBI.

Gara-gara satu ciapan daripada Tom Holland, ‘Cybertrooper’ India mahu boikot filem lakonan beliau. Baca lanjut pada pautan di bawah.

Cybertrooper India Mahu Boikot Filem Tom Holland Akibat Ciapan Dari ‘Tom Holland’ Versi Berbeza

Finas Umum Filem ‘Roh’ Terpilih Wakili Malaysia Untuk Bertanding Di Anugerah Oscar

Ini Antara Filem Menarik Yang Menanti Anda Di Pawagam Bermula 5 Mac 2021


Pengarah Joker Cadang Lawan MCU Dengan Divisyen ‘DC Black’

Pengarah filem terbaru Joker, Todd Phillips sememangnya individu yang mempunyai idea unik untuk mengembalikan kegemilangan filem DC Comics.

Ketika Todd mengemukan cadangan untuk filem standalone Joker, beliau turut membuat cadangan kepada Marvel untuk memperkenalkan divisyen ‘DC Black’ atau ‘DC Dark’ untuk membezakan DCEU dengan Marvel Studios.

Todd Phillips pitched 'Joker' by suggesting they make a new division called DC Black, separating itself from the current crop of DC films and differentiating from Marvel — 'Instead of trying to live in the shadow of the beast (MCU), let’s do something they cant'

(via Empire Mag) pic.twitter.com/9u0GwtM04M

— Culture Crave 🎥 (@CultureCrave) July 10, 2019

Dalam cadangannya, setiap filem di bawah divisyen DC Black perlu diberi sepenuh kreativiti kepada pengarah yang dipilih dan filem berkenaan akan ‘langsung berlainan’ daripada versi komik.

Todd mahu Warner Bros mulakan projek berkenaan dengan Joker terlebih dahulu dan di masa akan datang membawa pengarah hebat lain untuk sertai projek ini. Selain itu, filem yang bakal dihasilkan tidak bergantung kepada CGI (seperti filem Marvel). Mereka mahu buang atau kurangkan semua itu dan hasilkan sesuatu yang hebat.

Todd Phillips pitched JOKER to WB executives at the after party of the WAR DOGS premiere.

“He suggested they begin a new division called DC Black, separating itself from the current crop of DC films. It was also a way of differentiating from Marvel.” (Via @empiremagazine) pic.twitter.com/zyWxQXrkMQ

— Johnny Sobczak (@JohnnySobczak) July 10, 2019

Tambah Todd, filem di bawah divisyen DC Black ini juga tidak akan mempunyai kaitan dengan mana-mana filem DC yang telah dikeluarkan Warner Bros sebelum ini.

Penggambaran filem Joker ketika ini tidak menggunakan green screen dan dirakam sepenuhnya di jalanan New York. Ramai yang teruja dengan pandangan Todd ini dan jika ianya benar, divisyen ini bakal memberi kelainan antara filem superhero yang muncul di pawagam.


Pengarah Kecewa Mechamato Movie Dianaktirikan Pawagam Tempatan, Dikurangkan Waktu Tayangan

Filem animasi Mechamato yang berjaya mengutip RM10 juta dalam masa 6 hari tayangan nampaknya dianaktirikan oleh pawagam tempatan apabila waktu tayangan dilaporkan telah dipotong. Difahamkan bahawa waktu tayangan filem Mechamato terjejas akibat daripada kemasukan filem luar negara iaitu Avatar 2.

Menurut pengarah filem tersebut, Nizam Razak berkata bahawa hasil tinjauan beliau, tayangan filem Mechamato difahamkan tiada pada waktu malam dan kebanyakan pawagam memberi ruang kepada filem Avatar 2 yang baru sahaja ditayangkan di Malaysia dalam minggu ini.

“Rabu malam saya sempat meninjau keadaan di pawagam sebelum bertolak ke Umrah. Tayangan Mechamato Movie tiada waktu malam. Hanya Avatar sahaja yang ada. Memang banyak show untuk Avatar.

“Ada 3-4 keluarga. Anak-anak sebut Mechamato berulang kali tetapi disebabkan tiada pilihan, mereka pilih Avatar. Opportunity loss dan saya rasa peluang untuk keluarga tersebut pergi menonton Mechamato Movie agak tipis. Bukan murah untuk tempah tiket untuk keluarga seramai 5-7 orang,” katanya di Facebook peribadi beliau sambil mengharapkan bahawa filem tempatan diberikan peluang. “Bukan tiada demand. Kami hanya perlu diberi peluang sama rata untuk bersaing.”

Perkara ini turut mendapat reaksi pengulas filem tempatan ZhafVlog, beliau melihat situasi ini adalah satu ancaman kepada filem tempatan kerana dianaktirikan oleh pawagam di negara sendiri. Beliau turut menegur pihak pawagam yang lupa siapa yang banyak membantu sewaktu perniagaan mereka terkesan akibat COVID-19.

“Walaupun Mechamato berjaya kutip 10 juta dalam masa 6 hari, kini mereka diancam dengan keluarnya filem Avatar 2. Seperti biasa, filem tempatan dianaktirikan oleh panggung wayang tempatan. Showtime #MechamatoMovie telah cut down sehingga almost SEPARUH sedangkan Avatar telah memenuhi showtime bermula hari ini.

ANCAMAN FILEM LUAR NEGARA UNTUK MECHAMATO

Walaupun Mechamato berjaya kutip 10juta dalam masa 6 hari, kini mereka diancam dgn keluarnya filem Avatar 2. Seperti biasa, filem tempatan dianak-tirikan oleh panggung wayang tempatan. Showtime #MechamatoMovie telah cut down sehingga… pic.twitter.com/2qyNgw6dHW

— #MECHAZHAF is back!!! (@zhafvlog) December 15, 2022

“Kelmarin sewaktu cinema merana dek PKP, punyalah merayu kehadiran penonton TEMPATAN setelah industri dibuka semula. Tetapi cambiaso, filem tempatan juga yang jadi mangsa ketamakkan panggung wayang.

“Sedangkan durasi Mechamato boleh dimuatkan 3 showtime (2jam) di dalam 2 showtime Avatar (3jam). Tetapi apakah daya, filem tempatan sendiri sukar menang di pasaran lokal dek kerana kerakusan pihak cinema,” katanya di laman Twitter miliknya.

Untuk rekod, siri animasi Mechamato yang diterbitkan oleh studio animasi tempatan Monsta bukan sahaja berjaya menembusi pasaran global di samping turut tersenarai di dalam kalangan 100 Karya Anime Terbaik menerusi Festival Anugerah Anime Tokyo 2023.

Mechamato kini menduduki tangga ke-4 di dalam carta sekaligus berjaya berdiri sebaris dengan siri animasi Jepun terkemuka yang lain seperti SPYxFamily dan Demon Slayer.


10 Tip Bekerjasama Dengan Rakan Kongsi Agar Sama-Sama Untung Dan Senang

15 tahun lepas, Tony resign dari Warner Music. Sekarang dia berjaya membawa AirAsia menjadi lebih hebat daripada syarikat yang dia makan gaji dahulu.

Untuk last quarter, Warner Music memperoleh RM12 juta. Manakala AirAsia memperoleh RM209 juta. So, apa yang kita dapat belajar?

Kejar impian kita. Capai impian kita. Tiada yang mustahil.

Oh ya, kalau anda nak tahu, AirAsia berjaya kerana ada partner sahabat yang menyokong Tony dalam usaha menaikkan jenama tersebut. Dia adalah Kamaruddin Meranum. Merangkap Chairman AirAsia Group.

Dalam membangunkan bisnes, kita tak dapat berjaya seorang diri. Pasti ada partner yang menyokong kita. Partner dan kita ada kelebihan masing-masing.

Jangan sesekali tikam partner dari belakang. Jangan nak kaya sorang-sorang. Agihkan keuntungan bersama rakan partner.

Ini tidak, sales tak cecah 1 juta lagi dah cuba sailang partner. Mula claim dia seorang developed that business. Langsung tak hargai partner.

Tengok AirAsia, income RM209 juta bagi one quarter rilek saja, tak ada isu sailang-sailang partner.

For you guys, belajar ber-partner. Nak berjaya tak boleh sorang-sorang. JANGAN TAMAK.

Saya nampak ramai yang tidak berapa mahir dalam ilmu ber-partner. Disebabkan tidak mahir inilah ramai usahawan bergerak solo.

Tidak salah untuk bergerak solo, tetapi bagi saya ia macam memenatkan. Ya lah, semua perkara kita kena buat. Dan paling mustahak kita tidak sempat nak fikir dan buat kerja-kerja yang membangunkan bisnes berkenaan.

Disini saya nak share kepada anda tip-tip dalam ber-partner.

1. Jangan buat keputusan secara solo. Minta pendapat partner. 2 otak lebih baik dari satu otak. 3 otak lebih baik dari 2 otak.

2. Jangan sesekali menganggap kejayaan bisnes itu adalah daripada anda seorang sahaja. Disini anda menidakkan usaha partner anda.

3. Jangan penuhkan perut dan nafsu anda seorang sahaja. Kongsikan dengan partner.

4. Jika partner anda tidak buat kerja, bincang dengan dia sebab apa dia jadi macam itu. Jangan terus ‘kick’ dia dari group WhatApps anda.

Jika tak sekepala dengan partner anda, jangan kutuk partner anda depan rakan-rakan anda yang lain. Kelak rakan anda akan sampaikan juga kepada partner anda yang dikutuk. Kesannya sangat teruk.

6. Biasanya perpecahan berlaku disebabkan oleh duit. Kerana duit, hilang kawan pun tak apa. Jadi sebelum mula projek bisnes, buat hitam putih dengan jelas. Kena jelas duit income dibelanjakan kemana.

7. Ambil gaji. Buat slip gaji untuk partner dan juga kita. Jangan main suka hati ambil duit syarikat.

8. Partner anda seorang manusia. Pasti ada perasaan dengki dan cemburu terhadap kejayaan anda. Langkah terbaik nak atasinya, bawa rakan partner anda berjaya seperti anda.

9. Jangan tamak. Ini point paling penting. Tamaklah menyebabkan bisnes kita tak berkembang. Ingat, sebatang pokok getah tidak menjadikan ia estate.

Kalah tidak semestinya kalah. Kena banyak bertolak ansur. Mengalah ini mungkin dalam term profit sharing. Tidak mengapa, projek A anda dapat 49%, next projek mungkin projek B anda pula dapat 51%. Yang penting semua untung maaaa.

Kalau anda baca post pasal kisah abang Porsche, macam mana Nazri tu dapat bina 12 syarikat, itu semua daripada kejayaan seni ber-partner. Yang penting JANGAN TAMAK.

Jika nampak 2 gunung emas, jangan kalut. Bahagikan sama adil dengan partner. Dan selepas itu usaha bersama-sama lagi untuk mencari gunung emas ketiga.


Adegan, Dialog Dan Perkataan Yang Dilarang Dipaparkan Di Stesen Televisyen Malaysia

Baru-baru ini Lembaga Penapis Filem (LPF) telah mengeluarkan satu pekeliling mengenai garis panduan khusus penapisan filem stesen televisyen. Tujuan garis panduan ini dikeluarkan adalah bagi memudahkan pihak stesen membuat rujukan semasa memilih, dan menapis konten TV dan meletakkan klasifikasi yang betul pada konten-konten TV.

Sebelum ini aspek utama yang digunakan sebagai asas penapisan adalah seperti berikut:

i. Keselamatan dan ketenteraman awam
ii. Keagamaan
iii. Sosiobudaya
iv. Ketertiban dan ketatasusilaan

Dengan panduan terbaru ini, semua saluran televisyen di stesen TV free to air atau TV berbayar lebih mudah menyeragamkan penapisan konten dan lebih meyakinkan memaparkan konten-konten yang tidak mengundang kontroversi di kalangan masyarakat.

Panduan ini dirangka dengan mengambilkira faktor kepelbagaian penonton TV dari segi kumpulan umur, agama dan kaum.

3. Perkataan-perkataan yang akan dipadamkan

Bagi peminat filem dan drama, panduan ini seperti akan mencincang konten-konten TV. Manakala bagi penggiat seni pula, ini satu cabaran buat mereka dalam usaha menghasilkan karya yang bermutu tetapi tidak kelihatan janggal dalam jalan penceritaan filem/drama. Bagi masyarakat, ini satu petanda baik bagi mengurangkan elemen-elemen kebaratan di dalam filem/drama tempatan.

LIKE dan FOLLOW Vocket di Facebook serta Instagram


Pengarah Lagi-Lagi Senario Dedah Lokasi Sebenar Warung Roti Canai Azlee Dan Mazlan

Kumpulan Senario sememangnya sangat sinonim dengan rakyat Malaysia terutama dalam kalangan remaja dan kanak-kanak yang membesar di lewat 90-an dan awal tahun 2000.

Dengan beberapa penampilan di layar perak dan siri sitkom mereka yang sendiri, filem Lagi-Lagi Senario yang terbit pada 2001 boleh dikatakan antara yang paling ‘melekat’ dengan kita semua.

Sudah lupa filem yang mana? Lagi-Lagi Senario adalah filem di mana berlakunya perseteruan antara Azlee dan Mazlan dalam menjalankan perniagaan warung roti canai milik mereka.

Bila berbicara mengenai warung kedua-dua mereka yang didirikan bersebelahan ini, pasti ramai yang ingin mengetahui dimanakah lokasi penggambaran sebenar untuk adegan tersebut dijalankan.

Kini selepas 20 tahun, pengarah filem Lagi-Lagi Senario iaitu Aziz M Osman akhirnya mendedahkan lokasi sebenar warung berkenaan melalui satu ciapan di akaun Twitter-nya.

Jawapan itu diberikan susulan pertanyaan oleh seorang netizen yang ingin mengetahui dimanakah lokasi sebenar warung berkenaan seperti dalam filem itu.

cer teka kat mane? pic.twitter.com/gZTlH7gTRf

— عزيز م. عثمان (@AzizMOsman) October 30, 2020

Dalam balasan tersebut, Aziz mengepilkan gambar semasa kawasan warung roti canai itu pernah didirikan untuk penggambaran filem berkenaan.

Buat anda yang tidak tahu, bangunan yang diberikan petunjuk oleh Aziz itu adalah merupakan bangunan Sri Pentas milik kumpulan Media Prima yang terletak di Bandar Utama, Petaling Jaya.

Malah, bangunan berkenaan juga kelihatan di bahagian belakang warung Azlee dan Mazlan dalam filem tersebut. Perhatikan gambar di bawah ini. (Bangunan Sri Pentas berada dalam bulatan).

Bagaimanapun, tidak dapat dipastikan kedudukan sebenar warung tersebut dari Sri Pentas memandangkan ia telah berlalu lebih 20 tahun dan terdapat banyak pembangunan yang berlaku di kawasan sekitar.

Namun, jika anda tidak pernah ke kawasan Sri Pentas yang berada bersebelahan dengan pusat membeli belah One Utama, berikut adalah tangkap layar daripada Google yang menunjukkan sekitar kawasan berkenaan.

Atau jika anda ingin berjalan-berjalan secara maya dan menentukan sendiri lokasi sebenar warung milik Azlee dan Mazlan ini anda juga boleh menggunakan pautan Google Maps di bawah.

Apa yang pasti, lokasi kedua-dua warung ini berada berhampiran kawasan ini dan ianya diakui sendiri oleh pengarah filem yang pernah meraih antara kutipan tertinggi dalam negara itu. Selamat mencuba!

Baca juga perkongsian hiburan semasa daripada kami sebelum ini melalui pautan di bawah.

Ini Sebabnya FINAS Tersenarai Dalam ‘End Credit’ Star Wars: The Mandalorian

Mengaku Tonton Mael Totey Secara ‘Haram’, Penonton Ini Minta Maaf Pada Syahmi Sazli

Umpama ‘Mocking’ Orang Susah, Program Realiti The House Mendapat Kecaman Netizen


Pengarah Lepas Tangan Selepas Wafariena Cedera Di Set, Azhan Rani Kongsi Pernah Alami Nasib Yang Sama

Pelakon Wafariena Roslan dilaporkan telah mengalami kecederaan ketika melakukan aksi lagak ngeri semasa sesi penggambaran. Wafariena kini sedang dirawat di hospital dan pengarah filem terbabit didakwa bersikap ‘lepas tangan’ berhubung insiden itu.

Lantaran isu itu, Azhan Rani dalam satu perkongsiannya di Instagram telah meluahkan perasaan dan menceritakan kembali kejadian kemalangan yang pernah dialaminya pada suatu ketika dahulu.

A post shared by Azhan Rani (@azhan_rani)

Menerusi perkongsiannya, Azhan mengatakan dirinya terlibat kemalangan selepas tergesa-gesa perlu ke lokasi penggambaran atas permintaan pihak produksi untuk menggantikan pelakon yang tidak dapat hadir ketika itu.

Disebabkan lokasi penggambaran jauh dan masa suntuk, maka Azhan mengambil keputusan untuk menunggang motosikal agar dapat tiba dengan lebih cepat tetiba terlibat kemalangan ketika dalam perjalanan.

“Wakil production datang tengok aku kat wad kecemasan dan tolong call sahabat baik Beto Khusyairy untuk uruskan aku lepas tu. Yang lain dia bantu carikan towing motor aku ke rumah sahabat aku dan sahabat aku yang bayarkan towing tu.

“Itu sajalah dari produksi untuk aku. Selain call sebelum aku kena operation nak beritahu watak aku akan digantikan orang lain adalah juga sekali dua mereka call dan message tanya khabar bagi kata semangat dan delivery sebakul buah-buahan kat hospital.” kata Azhan

Menurutnya, sepanjang lapan hari berada di hospital, Azhan Rani menyatakan tiada seorang daripada pihak produksi datang menjenguknya. Malah, dia turut bimbang dengan nasib krew serta pekerja belakang tabir sekiranya berlaku kemalangan yang tidak diingini kerana tiada Socso untuk pekerja seni.


Pengarah Makmal Wuhan Hantar Emel Ke Saintis, Larang Sebar Maklumat Mengenai COVID-19

Teka-teki asal COVID-19, yang masih menjadi misteri, terus menjadi tanda tanya besar. Makmal Wuhan, yang sangat disyaki sebagai sarang virus korona, masih belum dapat dibuktikan.

Dalam laporan Jawatankuasa Perkhidmatan Bersenjata Senat, wabak itu dikatakan bukan berasal dari binatang buas yang dijual di pasar basah Wuhan seperti yang ditegaskan oleh pegawai China, tetapi sebenarnya dari makmal rahsia milik kerajaan, iaitu Institut Virologi Wuhan.

Sehingga ke hari ini debat mengenai asal usul wabak COVID-19 masih gagal dibuktikan. Dengan WHO tidak mendapat kerjasama sepenuhnya dari kerajaan China untuk melakukan siasatan dan beberapa halangan yang dihadapi oleh mereka untuk menyiasat punca kepada segala kacau-bilau yang menimpa seluruh dunia.

Terbaharu, melalui laporan yang dikeluarkan oleh Fortune dan dipetik oleh World Today News, Pengarah Institut Virologi Wuhan Prof. Wang Yanyi didakwa mengeluarkan arahan kepada semua barisan saintis China di makmal untuk tidak membuka mulut mengenai COVID-19.

Berdasarkan maklumat yang diperoleh oleh Jabatan Negara Amerika Syarikat (AS), Prof. Wang Yanyi didakwa mengirim e-mel kepada semua saintis di institut itu meminta mereka untuk tidak menyebarkan maklumat mengenai coronavirus.

Menurut jabatan itu, perincian emel yang diperoleh organisasi penyelidikan kajian awam US Right to Know (USRTK) menunjukkan Yanyi menghantar e-mel kepada semua saintis pada Januari tahun lalu.

Yanyi sebelum ini menafikan semua tuduhan mengenai wabak COVID-19 yang dikatakan dicipta di makmal dan menyebar ke manusia, di samping itu dia memberi jaminan bahawa institusi yang dikendalikannya adalah ‘100 peratus selamat’.

Jabatan Negara AS memaklumkan bahawa pendedahan mengenai e-mel itu juga ditulis oleh seorang blogger yang berpusat di Guangzhou sebelum artikel itu dihapuskan. Sejumlah makmal di Wuhan menjadi perhatian dunia setelah Covid-19 didakwa dihasilkan di salah satu makmal.

Lonjakan kes COVID-19 di Malaysia antara yang terburuk di dunia, lapor data antarabangsa. Klik pautan di bawah untuk membaca.

Lonjakan Kes COVID-19 Di Malaysia Antara Yang Terburuk Di Dunia, Lapor Data Antarabangsa

Baru Sahaja Dibuka Untuk Pelancong Luar, Phuket Kembali Catat Angka Kes Tertinggi COVID-19

COVID-19 Jadi ‘Lubuk’ Kaut Untung, Syarikat Pembuat Vaksin Naikkan Harga Sehingga 25 Peratus


Pengarah Mydin Kongsi Kisah Rakyat Curi Ikan Dan Sayur Untuk Kelangsungan Hidup

Kes kecurian di pasar raya bukanlah satu perkara asing yang berlaku di negara kita. Jika dahulu, barangan elektronik yang berharga menjadi sasaran utama pengunjung di pasar raya untuk mencurinya kerana ia berbaloi untuk dijual semula.

Namun kini, barangan tersebut bukan lagi jadi sasaran utama sebaliknya kes kecurian bahan-bahan makanan seperti ikan dan sayur-sayuran di pasar raya dilaporkan kian meningkat selepas kerajaan melaksanakan semula Perintah Kawalan Pergerakan (PKP) bagi mengekang penularan kes COVID-19.

Perkara tersebut telah didedahkan oleh Pengarah Urusan Mydin Mohamed Holdings Berhad (Mydin), Ameer Ali Mydin semasa menjadi panel dalam sidang media khas anjuran Industries Unite (IU) iaitu gabungan 115 persatuan, institusi dan badan perdagangan perusahaan kecil dan sederhana (PKS) di Malaysia.

“Kes kecurian di pasar raya besar seperti Mydin dilaporkan meningkat, tetapi mereka ini bukannya mencuri barangan yang bernilai tinggi.

“Jika dulu, individu yang tidak bertanggungjawab datang ke pasar raya untuk curi TV dan pembesar suara untuk dijual. Sekarang ini, mereka terpaksa curi ikan kembung dan sayur-sayuran di pasar raya. Ini sangat menyedihkan,” katanya seperti dipetik laporan Malaysia Kini.

Dalam pada itu, Ameer juga mendakwa bahawa jualan mi segera di pasar raya besar miliknya juga laris terjual. Alasan beliau, rakyat bukannya malas hendak memasak tetapi juadah tersebut dipilih kerana ia merupakan pilihan makanan yang paling murah berikutan segelintir rakyat di negara ini yang terjejas serta hilang punca pendapatan akibat pandemik ini.

“Jualan mi segera kian meningkat. Adakah anda semua fikir orang kita malas masak? Tidak! Ia berlaku kerana orang sudah tak mampu beli makanan yang lain.

“Jadi mi segera ialah pilihan makanan yang paling murah untuk mengalas perut mereka.

“Adakah kita mahu rakyat kita mengisi perut mereka sebegini? Ini menyedihkan,” kata Ameer lagi.

Susulan itu, Ameer juga berkata bahawa pihak kerajaan perlu memainkan penting dalam mengaturkan strategi baru untuk memutuskan penularan COVID-19 di negara ini.

Dalam pada itu, satu kempen kibar bendera putih sebagai isyarat bagi rakyat yang memerlukan bantuan makanan sudah mula dilaksanakan di negara kita sejak minggu lepas. Ini sekaligus menunjukkan bahawa rakyat di negara kita sudah penat dengan kerajaan yang gagal mengekang COVID-19.

Label orang kibar bendera putih sebagai pemalas, Datuk Seri Vida undang kecaman netizen. Klik pautan di bawah untuk membaca.

Label Orang Kibar Bendera Putih Sebagai Pemalas, Datuk Seri Vida Undang Kecaman Netizen

Disangka Bendera Putih, Wanita Ini Terima ‘Bantuan’ Selepas 40 Minit Jemur Kain Luar Rumah

Apa Yang Anda Perlu Tahu Mengenai #KempenBenderaPutih?


Pengarah Shahrulezad Terkejut Nad Zainal Dirawat Di ICU Akibat Jangkitan Kuman Di Paru-Paru

Baru-baru ini terdapat berita mengejutkan mengenai pelakon terkenal, Nad Zainal yang dilaporkan berada di unit rawatan rapi (ICU) di Hospital Ampang Puteri kerana dipercayai jangkitan kuman di paru-paru.

Menurut sumber, pengarah popular drama, Shahrulezad atau lebih dikenali sebagai Ijat mengatakan berita Nad Zainal ini amat mengejutkannya.

Selain itu, Ijat juga mendapat tahu khabar berita ini dari pelakon, Ungku Ismail dari cast Cina Buta drama arahannya. Dalam pada itu, dia mendoakan agar pelakon utama Cina Buta, Nad Zainal cepat sembuh daripada penyakitnya.

Pengarah drama itu juga menyatakan kali terakhir dia melihat Nad Zainal adalah dua minggu lalu, ketika Nad melawatnya di set filem Gila Viral, dan Nad kelihatan sihat ketika itu.

Malah, Nad sempat memaklumkan dia akan berada di set SR One production, namun mereka tidak berhubung sesama sendiri selepas itu kerana kesibukan masing-masing.

Lakonan Nad dalam drama terbaharu Cina Buta arahan Ijat akan menemui penonton bermula 23 November 2022 menerusi slot megadrama di Astro Ria saluran 104.

Walau bagaimanapun, pengarah drama Cina Buta itu memuat naik foto di Instagramnya untuk memaklumkan bahawa drama baharu tersebut telah ditangguhkan dan tarikh baharu akan diumumkan kemudian.

A post shared by shahrulezad mohameddin (@budakijat)

Sementara itu, menurut pengurus kepada Sherry Al Hadad iaitu Aina Liza yang merupakan rakan baik Nad Zainal memaklumkan keadaan Nad masih stabil namun masih dipantau di ICU.


Pengarah ‘Spider-Man: Far From Home’ Jawab Tentang Masa Depan Mysterio

Lakonan Jake Gyllenhaal dalam Spider-Man: Far From Home (FFM) sebagai Mysterio sangat hebat dan menyebabkan peminat Spider-Man seperti tidak puas yang beliau ‘mati’ di akhir filem FFM.

Pengarah FFM, Jon Watts dalam temubual bersama pihak Slash Film telah menjawab spekulasi sama ada Mysterio akan muncul lagi atau pun tidak dalam siri filem Spider-Man.

HD #SpiderManFarFromHome trippy stills highlight illusion battle with #Mysterio

(via @Framestore | https://t.co/eBtLyLNSkc) pic.twitter.com/Iwm8XfoGc7

“Ianya Mysterio, siapa tahu? Tetapi pada saya, beliau memang nampak seperti sudah ‘mati’,” kata Jon kepada pihak Slash Film. Namun, Producer FFM, Eric Carroll sebelum ini telah memberi hint bahawa watak Mysterio bakal sama dengan Baron Mordo (Chiwetel Ejiofor), rakan yang bertukar musuh dalam filem Dr.Strange.

Jika anda masih ingat end credit untuk filem Homecoming, Vulture diberitahu bahawa ada sekumpulan ‘orang jahat’ lain yang boleh beliau hubungi untuk membentuk satu kumpulan yang dikenali sebagai Sinister Six. Marvel juga sebelum ini mempunyai pelan untuk menghasilkan sebuah filem khas untuk Sinister Six sebelum filem ketiga Spider-Man.

Disebabkan Mysterio merupakan salah seorang ahli tetap Sinister Six, ianya pasti hambar jika Quentin Beck mati begitu sahaja. Lagi pun tipu helah adalah kuasa Mysterio. Kemungkinan besar kematian beliau dalam FFM juga adalah fake.

Tom Holland pada ketika ini mempunyai satu sahaja lagi kontrak filem bersama Marvel dan Sony Pictures, dan ianya untuk filem ketiga Spider-Man. Tom mungkin akan memperbaharui kontraknya untuk MCU dan itu pun jika Sony Pictures memberi kebenaran. Apa pun, kami pasti akan gembira sekiranya Mysterio kembali untuk filem Spider-Man akan datang.


Pengarah Star Wars Ini Dedahkan Sebab iPhone Tidak Digunakan Watak Jahat Dalam Filem

Seringkali sesebuah jenama akan berbangga sekiranya sebuah filem atau drama menggunakan produk mereka kerana berjaya memperoleh pemasaran secara percuma.

Walau bagaimanapun, perkara ini mungkin sedikit berbeza buat Apple. Syarikat yang dikenali dengan penawaran telefon pintar popular iaitu iPhone ini sememangnya tidak mahu sekiranya watak jahat di dalam filem menggunakan produk keluaran mereka.

Perkara ini didedahkan sendiri oleh Rian Johnson yang merupakan pengarah kepada filem Star Wars: The Last Jedi serta Knives Out. Difahamkan penggunaan produk Apple pada watak jahat bakal memberi persepsi buruk terhadap jenama ini dalam jangka masa panjang.

Lebih mengejutkan, perang psikologi mengenai penjenamaan produk melalui filem ini sudah lama diaplikasikan dimana seringkali watak baik menggunakan komputer Mac manakala watak jahat menggunakan komputer Windows. Anda boleh ikuti temu bual Rian Johnson di bawah untuk mengetahui lebih lanjut.

Apple dijangka bakal memperkenalkan iPhone 9 dan iPad terbaharu pada 31 Mac ini.

Apple iPhone 9 Dan iPad Pro Baharu Bakal Dilancarkan 31 Mac Ini

Bilionair Warren Buffett Beralih Ke iPhone Selepas Hampir Sedekad Guna Telefon Berharga RM85


Pengarah Syarikat Mengaku Beri ‘Suapan’ Sehingga RM1.6 Juta Sebulan Kepada Zahid Hamidi

Bekas Pengarah Ultra Kirana Sdn Bhd (UKSB), Harry Lee Vui Khun mengesahkan kepada Mahkmah Tinggi bahawa pihaknya ada menghantar wang tunai kepada Datuk Seri Ahmad Zahid Hamidi berhubung kontrak Sistem Visa Luar Negara (VLN) sebanyak SG$200,000 (RM633,801) bermula akhir tahun 2014 dan kemudiannya jumlah itu meningkat kepada SG$520,000 (RM1,647,613) sebulan pada 2017.

Menurut Awani, Zahid Hamidi, yang kini berusia 69 tahun berdepan 33 pertuduhan menerima suapan berjumlah SG$13.56 juta daripada UKSB, untuk dirinya selaku Menteri Dalam Negeri bagi melanjutkan kontrak syarikat itu sebagai pengendali Perkhidmatan OSC di China dan Sistem VLN serta mengekalkan kontrak perjanjian untuk membekalkan sistem bersepadu VLN kepada syarikat sama oleh KDN.

Harry dalam kenyataannya kepada Mahkamah Tinggi berkata bahawa beliau juga sudah beberapa kali ke rumah Ahmad Zahid di Country Heights, Kajang dan diminta oleh Zahid Hamidi untuk menaikkan sumbangan bulanan. Selepas berbincang dengan Wan Quoris (Wan Quoris Shah Wan Abdul Ghani, Pengarah UKSB) dan David Tan, mereka bersetuju untuk memberi SG$300,000 sebulan.

Pada 2017 pula, satu pertemuan diadakan dengan Zahid Hamidi di kediamannya dan beliau sekali lagi meminta bayaran bulan dinaikkan berikutan pilihan raya umum akan diadakan. Harry, bersama-sama Wan dan David bersetuju untuk menaikkan bayaran bulanan daripada SG$300,000 kepada SG$520,000 sebulan.

Difahamkan bahawa wang itu bakal digunakan untuk membantu bahagian UMNO yang memerlukan bantuan kewangan, “”Dalam perbincangan kami, kami bersetuju untuk membayar sejumlah RM10,000 bagi setiap bahagian iaitu lebih kurang 100 bahagian UMNO dan selepas pengiraan jumlah keseluruhan mencecah SG$520,000 sebulan,” kata Harry yang merupakan saksi pendakwaan ke-15.

Beliau menambah sepanjang 40 kali penghantaran yang dilakukannya, Ahmad Zahid tidak pernah memulangkan wang itu.

Selain itu, The Star turut melaporkan bahawa bekas pengarah UKSB turut mengaku telah menaja perjalanan luar negara Ahmad Zahid, hari lahir isterinya dan sambutan hari raya. Ia berkata tajaan itu adalah tambahan kepada sumbangan bulanan daripada syarikat itu dari 2014 hingga 2018.

Senarai pendakwaan yang dikenakan ke atas Zahid Hamidi melibatkan rasuah bernilai RM21.5 juta. Rujuk pautan di bawah untuk membaca.

Senarai Pendakwaan Yang Dikenakan Ke Atas Zahid Hamidi Melibatkan Rasuah Bernilai RM21.5 Juta

AS Tawar RM21 Juta Kepada Individu Yang Mempunyai Maklumat Rasuah Babitkan 1MDB

Pandora Papers Dakwa 10 Rakyat Malaysia Simpan Kekayaan Di Luar Negara, Ini Apa Yang Anda Perlu Tahu